Μπρέιθγουεϊτ: Είδα τον πεσμένο Έρικσεν κι ήταν νεκρός... - Fosonline\nΜπρέιθγουεϊτ: Είδα τον πεσμένο Έρικσεν κι ήταν νεκρός...\nΚυριακή, 01/08/2021 23:40\nΟ Μάρτιν Μπρέιθγουεϊτ μίλησε για το πως βίωσε την περιπέτεια της υγείας του Κρίστιαν Έρικσεν στο ματς της Δανίας με την Φινλανδία για το Euro λέγοντας ότι είδε τον συμπαίκτη του, για μερικές στιγμές, να έχει αφήσει τα εγκόσμια...\nΣτη Βαρκελώνη, προκειμένου να ξεκαθάρισει αν το ποδοσφαιρικό του μέλλον συμπεριλαμβάνει την Μπαρτσελόνα, ή όχι, βρίσκεται ο Μάρτιν Μπρέιθγουεϊτ που μιλώντας στο ηλεκτρονικό μέσο «433» αναφέρθηκε στο γεγονός του φετινού καλοκαιρίου του οποίου ήταν αυτόπτης μάρτυς.\nΓια το πρόβλημα υγείας του Κρίστιαν Έρικσεν ο λόγος στο ματς της Δανίας με την Φινλανδία, στην Κοπεγχάγη, εναρκτήριο των, δύο ομάδων, στο πρόσφατο Euro.\nΟ διεθνής Δανός επιθετικός αναφέρθηκε στο περιστατικό της κατάρρευσης ου συμπατριώτη του μεσοεπιθετικού της Ίντερ σημειώνοντας ότι είδε τον συμπαίκτη όχι απλά να έχει χάσει τις αισθήσεις του, αλλά να έχει αφήσει τα εγκόσμια, υπογραμμίζοντας πως ήταν μια από τις χειρότερες εμπειρίες του, αλλά και την ανακούφιση του για το αίσιο τέλος της περιπέτειας του...\n«Έζησα μια από τις πιο χειρότερες καταστάσεις της ζωής μου. Αυτό που ήταν το πιο σημαντικό αθλητικό γεγονός στην ιστορία της Δανίας μετατράπηκε σε εφιάλτη. Αυτό που συνέβη εκείνη τη νύχτα ήταν σοκ για πολλούς ανθρώπους. Ήταν μια στιγμή που κοίταξα τον Κρίστιαν Έρικσεν και ήταν νεκρός.\nΌταν κοιτάς ένα σώμα που ο άνθρωπος είναι νεκρός, δεν έχεις καμία αμφιβολία. Το ξέρεις αμέσως. Αυτό ήταν που είχα δει. Όταν τον είδα, άρχισα να προσεύχομαι πολύ. Ένιωσα ότι ήταν το μόνο πράγμα που μπορούσα να κάνω εκείνη τη στιγμή. Όλοι οι γιατροί ήταν από πάνω του. Ευτυχώς είχαμε αίσιο τέλος και ο Κρίστιαν είναι μια χαρά στην υγεία του. Ήταν το μόνο που θέλαμε...».\nΤο ίδιο ο υπόλοιπος πλανήτης. (Προσθέτουμε εμείς). Ποδοσφαιρικός και μη...\nΜπαρτσελόνα: Ο Κούμαν φεύγει, ο Τσαβι έρχεται\nΤρεις σωματοφύλακες: Ο Ντ’Αρτανιάν είναι ο τέταρτος και έκανε της βρώμικες δουλειές του βασιλιά\nΟυόριορς: Μπράντλεϊ, Γκάλογουεϊ και Μπελ υπέγραψαν μη εγγυημένο συμβόλαιο


Πλοία για Οτράντο - Δρομολόγια & Τιμές | isFerry.gr\nΠλοία για Οτράντο\nΟι επισκέπτες που ταξιδεύουν με τα πλοία για Οτράντο μπορούν είτε να κάνουν ημερήσια εκδρομή είτε να περάσουν τις διακοπές τους εκεί!\nΑκτοπλοϊκά για Οτράντο\nΤο Οτράντο είναι μια μικρή πόλη της Ιταλίας στην ανατολική ακτή του Σαλέντο. Τα πλοία Οτράντο θα σας μεταφέρουν σε λιμάνι μεγάλης ιστορικής σημασίας. Το 1480 εισέβαλαν οι Τούρκοι στη πόλη με αποτέλεσμα σήμερα να υπάρχουν τα οστά 813 μαρτύρων στον εκπληκτικό καθεδρικό ναό του Οτράντο, σε μια γυάλινη θήκη πίσω από την αγία τράπεζα. Εκεί μπορεί κανείς να δει και το κύριο αξιοθέατο της πόλης, το διάσημο μεσαιωνικό μωσαϊκό, έργο ενός και μόνο μοναχού. Θρησκευτικές, μυθικές και ειδωλολατρικές μορφές, όπως ο Νώε και ο Μέγας Αλέξανδρος είναι μερικά από τα στοιχεία που συνθέτουν αυτό το μεγάλο αριστούργημα.\nΜε ακτοπλοϊκό για Οτράντο θα ταξιδέψετε σε ένα μικρό μέρος ιδανικό για μια ημερήσια εκδρομή ή για μεγαλύτερες διακοπές. Το κέντρο της πόλης εξακολουθεί να περιβάλλεται από τα τείχη του παλιού κάστρου που σας ταξιδεύει πίσω στο χρόνο. Περπατήστε στους δρόμους του Οτράντο με τα μικρά καταστήματα αναμνηστικών και τη μεγάλη ποικιλία καφετεριών και εστιατορίων. Κάντε μια βόλτα στο λιμάνι και ευχαριστηθείτε ένα ποτό αγναντεύοντας την ανοιχτή θάλασσα. Η πόλη έχει επίσης πολλές όμορφες παραλίες να προσφέρει, έτσι μην ξεχάσετε να τις επισκεφτείτε πριν αναχωρήσετε με ακτοπλοϊκό από Οτράντο. Η διάσημη παραλία του Baia dei Turchi βρίσκεται στο βόρειο τμήμα του Οτράντο και μπορεί να προσεγγιστεί με αυτοκίνητο ή τοπικά λεωφορεία κατά τη διάρκεια του καλοκαιριού. Μπορείτε επίσης να επισκεφθείτε τον βραχώδη όρμο του Porto Badisco.\nΤο Οτράντο απέχει 43 ναυτικά μίλια από το ελληνικό νησί Οθωνοί και έχει πληθυσμό 5.400 κατοίκων. Τα δρομολόγια πλοίων Οτράντο ξεκινούν από τα λιμάνια της Κέρκυρας και των Παξών. Η διάρκεια της διαδρομής από την Κέρκυρα είναι 2,5 ώρες και από Παξούς 45 λεπτά.\nΔρομολόγια & Τιμές Οτράντο\nΕπιλέξτε το λιμάνι και την ημερομηνία αναχώρησης και λάβετε όλα τα τρέχοντα δρομολόγια και τιμές Οτράντο!\nΛιμάνι Αναχώρησης Κέρκυρα\nΕκπτώσεις & Προσφορές Οτράντο\nΛιμάνι Επιβίβασης Οτράντο - Πώς θα φτάσετε\nΛιμάνι Επιβίβασης Οτράντο\nVia del Porto, 730 28 Οτράντο, Ιταλία\nΤηλ.: +49 083 680 2119\nGPS: 40.145635, 18.495761


Τα τρία κομμάτια του ΠΑΣΟΚ | Herr K.\nΑπρίλιος 18, 2012 · by Herr K.\nΟι παραδοσιακοί ψηφοφόροι του ΠΑΣΟΚ που θέλουν να μείνουν πιστοί στις αξίες τους έχουν το λιγότερο τρεις επιλογές: το Κίνημα θα εκφράζεται πλέον από τρία βασικά κομμάτια: το διεκπεραιωτικό, το ιδεολογικό και το ένοπλο.\nΤο μεγαλύτερο κομμάτι, που προσωρινά κρατά και τον τίτλο, θα είναι ο διεκπεραιωτικός μηχανισμός διευκολύνσεων προς τους κάτω (ψηφοφόρους) και προς τους πάνω (τους ισχυρότερους πελάτες). Ο μηχανισμός θα τρέφεται με ρουσφέτια και θα (ανα)παράγει εξάρτηση και παρασιτικό καπιταλισμό, διαιωνίζοντας έτσι τις βασικές λειτουργίες του ελληνικού πολιτικού συστήματος και προσφέροντας απτά οφέλη στα μέλη του. Η απορύθμιση της κοινωνίας λογικά θα αυξήσει τις ανάγκες για ευνοϊκή μεταχείριση, τις οποίες ο εν λόγω μηχανισμός θα σπεύσει να καλύψει. Ετσι, αντίθετα με τη ρητορική των νεοφιλελεύθερων, θα παραχθεί περισσότερη διαφθορά. Το κομμάτι αυτό του ΠΑΣΟΚ έχει τις περισσότερες προοπτικής επιβίωσης – εφόσον φυσικά ο κατήφορος της ελληνικής κοινωνίας συνεχιστεί ή μετριαστεί όσο χρειάζεται για να μην υπάρξει στάση. Στις εκλογές θα το προτιμήσουν όσοι (ελπίζουν ότι) διατηρούν ακόμα προσβάσεις στη νομή της πίτας και όσοι φοβούνται τις ποινικές διώξεις.\nΤο δεύτερο κομμάτι θα είναι αυτό που θα συνεχίσει να παρέχει στελέχη προς το κράτος, ή ό,τι μείνει από αυτό (κάποιες λειτουργίες πρέπει να εξακολουθήσουν να επιτελούνται). Ταυτόχρονα θα συνεχίσει να παρέχει, όπως κάνει εδώ και δύο δεκαετίες τουλάχιστον, θεωρητική κάλυψη στο καθεστώς: θα καλλιεργεί ενοχές για την καθυστερημένη Ελλάδα και θα επιρρίπτει ευθύνες στους καθυστερημένους Ελληνες – περισσότερες από όσες τους αναλογούν. Ισως χρειαστεί να το πράττει κάπως πιο εκλεπτυσμένα, πάντως το έργο του δεν θα είναι εύκολο. Ούτε όμως και οι απαιτήσεις: ο ρόλος του θα περιορίζεται στη διατήρηση μιας μικρής εκλογικής επιρροής, επιβοηθητικής για το πρώτο κομμάτι. Ο λόγος φυσικά για τη «Δημοκρατική Αριστερά». Στις εκλογές θα προτιμηθεί από τους προνομιούχους, αν και ελαφρά δυσαρεστημένους, του ΠΑΣΟΚ. Θα ψηφιστεί και από Πασόκους με ενοχές.\nΓια τους ριγμένους οπαδούς του Κινήματος που εξεγείρονται κατά της εξουσίας και ταυτόχρονα την επιθυμούν διακαώς, υπάρχει ένα τρίτο λιμάνι: η «Χρυσή Αυγή». Η έξοδός της από το περιθώριο οφείλεται στο κοινωνικό έργο που όντως επιτελεί στις περιοχές υψηλής εγκληματικότητας. Η άνοδός της συνδέεται με τις δολοφονικές επιθέσεις κατά μεταναστών – καλοδεχούμενες από ορισμένους, σε μία χώρα που έχει μεταβληθεί σε χωματερή ανθρώπων. Η ΧΑ είναι ο ιδεολογικός διάδοχος του αυριανισμού, του φασιστικού δηλαδή ρεύματος της ελληνικής κοινωνίας το οποίο εξέθρεψε ο Α. Παπανδρέου. (Σημειωτέον ότι ο δημοσιογραφικός φασισμός εξακολουθεί να επιζεί ως αντι-μνημονιακός λαϊκισμός). Το ένοπλο αυτό σκέλος του καθεστωτος ΠΑΣΟΚ αποτελεί ημιεπίσημη προέκταση των κατασταλτικών μηχανισμών του κράτους. Ταυτόχρονα προσφέρει άλλοθι δημοκρατικότητας για κόμματα εξίσου αντιδημοκρατικά μεν με πιο προσεκτική ρητορική δε. Εσχάτως λειτουργεί και ως εκλογική βαλβίδα ασφαλείας. Σε τελευταία ανάλυση, ακριβώς επειδή αποτελεί ζωντανή δυσφήμιση της εθνικής ανεξαρτησίας και της επαναστατικότητας, είναι χρησιμότερη στο καθεστώς από τους «διεθνιστές» θεωρητικούς.\nΕίναι δυνατόν τα δύο τελευταία κομμάτια να αυτονομηθούν από το βασικό κορμό τους; Μάλλον δύσκολο για τη ΔΗΜΑΡ, αποκλειστικός λόγος ύπαρξης της οποίας είναι οι υπηρεσίες που προσφέρει στο ετοιμόρροπο αλλά ανθεκτικό πανελλήνιο σοσιαλιστικό κίνημα. Ευκολότερο για τη ΧΑ η οποία είναι πολιτικά αυτόφωτη. Παρόλο που και οι δύο αναπτύχθηκαν υπό την προστασία των κρατικών ή παρακρατικών μηχανισμών. Εναντίον της ΧΑ συνηγορεί η έλλειψη αξιόλογης φασιστικής παράδοσης στην Ελλάδα. Υπέρ της δουλεύει η συνεχιζόμενη εξαθλίωση. Ο διακηρυγμένος ναζισμός της δεν φαίνεται πάντως να αποτελεί πρόβλημα για όσους την προτιμούν εκλογικά. Οι ψηφοφόροι της υποστηρίζουν έτσι έναν βασικό πυλώνα του συστήματος πιστεύοντας παράλληλα ότι το σύστημα θα ενοχληθεί σφόδρα γι’ αυτήν την υποστήριξη.\nΕίναι δυνατόν το πρώτο και το τρίτο κομμάτι να ενωθούν και πάλι; [Η «ανανεωτική αριστερά», δεν συστεγαζόνταν ποτέ με το ΠΑΣΟΚ, αν και το τροφοδοτούσε διαρκώς]. Δεν αποκλείεται, αν τα πράγματα λάβουν τέτοια τροπή που να απειληθεί η ζωή ή – ακόμα χειρότερα – η περιουσία των Ελλήνων σοσιαλιστών. Επί του παρόντος, πάντως, μακριά κι αγαπημένοι. Προς το κοινό συμφέρον των δύο πλευρών.\n« Μεγάλο Σάββατο\n21η Απριλίου: η επανάστασις συνεχίζεται »\n8 thoughts on “Τα τρία κομμάτια του ΠΑΣΟΚ”\nΟ/Η epiloges λέει:\nΑπρίλιος 19, 2012 στο 10:27 μμ\nΤα 3 τεμάχια Πασοκ με σοσιαλιστική ζελατίνα περιτυλίγματος είναι η αρπαγή, η ασυδοσία και ο εκβιασμός, τα ακριβώς αντίθετα του «Ψωμί παιδεία, Ελευθερία»\nΑπρίλιος 20, 2012 στο 9:53 πμ\nΨωμί (για τους πελάτες μας)\nΠαιδεία (απο τηλεβιβλιοπώλες)\nΟ/Η Σκαντζόχοιρος λέει:\nΑπρίλιος 19, 2012 στο 11:19 μμ\nHerrK συμφωνώ κατά κάποιον τρόπο με την ανάρτηση… Όχι εντελώς… Το ιδεολογικό σκέλος της Χρυσής Αυγής εμπίπτει σε διαφορετική ανάλυση…\nΥπάρχει όντως μια βαθύτερη σχέση του πασοκισμού με τον ολοκληρωτισμό, εκεί θα συμφωνήσω… Στις απολήξεις του, ο πασοκισμός ήταν ολοκληρωτική ιδεολογία, και η Αυριανή ήταν -όπως πολύ ορθά επισημάνεις- η μήτρα αυτού του νέου, περίεργου μεταπολιτευτικού ολοκληρωτισμού.\nΙδεολογικά, τώρα, η Χρυσή Αυγή παίζει έναν πολύ περίεργο ψυχολογικό ρόλο στο μυαλό του ψηφοφόρου που στρέφεται προς αυτήν, ενώ δεν είναι ναζί (η πλειοψηφία των ψηφοφόρων, για να λέμε και του στραβού το δίκηο). Είναι ο σατανάς της μεταπολίτευσης, το απόλυτο κακό, στον οποίον στρέφονται κάποιοι που αισθάνθηκαν ότι προδόθηκαν από την κυρίαρχη θρησκεία του σε κατάρρευση καθεστώτος -αυτό το κράμα ευδαιμονισμού, εγωκρατίας, στ’ αρχιδισμού, και επιτρεπτικότητας. Ως τέτοιο, το φαινόμενο ‘Χρυσή Αυγή’ χρήζει διαφορετικής ανάλυσης, και μεγάλης συζήτησης.\nΑν δε θέλουμε να το αντιμετωπίσουμε, δεν γίνεται με την καταγγελιολογία που κυκλοφορεί στην ηλεκτρονική πιάτσα –αυτοί μάλλον τους ενισχύουν, καθώς στ’ αυτιά του κόσμου ακούγονται ως κούφιοι, και απολύτως ιδιοτελείς αφορισμοί ενός ιερατείου που έχει χάσει την πνευματική του νομιμοποίηση… Αλλουνού παπά ευαγγέλιο, δεν είναι της παρούσης…\nΑπλώς, ήθελα να επισημάνω ότι το φαινόμενο ‘Χρυσή ΑΥγή’ δεν εξαντλείται σ’ αυτό που περιγράφεις, παρ’ όλο που πιάνει μια πλευρά του, γεγονός που επαληθεύεται και από τις μαρτυρίες που έχουν να καταθέσουν πολλοί άνθρωποι, ότι ένα μεγάλο μέρος των μελλοντικών ψηφοφόρων του κόμματος είναι απογοητευμένοι φανατικοί πασόκοι.\nΑπρίλιος 20, 2012 στο 10:05 πμ\nΧρήσιμες οι διευκρινίσεις σου: έτσι ακριβώς το εννοώ κι εγώ. Υπάρχει μια μεγάλη μερίδα που σκέφτεται: «αφού δεν με παίζετε, κι εγώ θα ψηφίσω ΧΑ και θα δείτε εσείς!»\nΗ «καταγγελιολογία» προκαλεί πράγματι θλίψη.\nΑπρίλιος 24, 2012 στο 11:07 μμ\nΤο μόνο σίγουρο είναι ότι οι ψηφοφόροι της χα δεν ξέρουν κατά πού πέφτει η τουρκία και ο έβρος, και πως αν δεν τους προσέφεραν οι χα υπηρεσίες γεροντοφύλαξης, θα ήταν τόσο «εθνικοί» όσο οι ψηφοφόροι του πασοκ\nΑπρίλιος 25, 2012 στο 10:09 πμ\nΝαι. Πάντως άλλα κίνητρα έχουν όσοι προστατεύονται (ή αίσθάνονται ότι, που είναι σχεδόν το ίδιο) από την ΧΑ στον Αγ. Παντελεήμονα και άλλα όσοι την υποστηριζουν από πασοκοψυχισμό. Για να κάνω μια διακινδυνευμένη σύγκριση: άλλο ο αντισημιτισμός του Παλαιστίνιου κι άλλο πχ του Ελληνα ή του Γιαπωνέζου.\nΑπρίλιος 25, 2012 στο 12:02 μμ\nναι, αλλά δεν είναι αυτοί οι αλλοτινοί ψηφοφόροι (=πασοκοψυχισμός και νδψυχισμός) αυτοί που δηλώνουν ότι προστατεύονται με τη βοήθεια της χα;\nη άλλη λύση είναι να πούμε, όπως κάποιος «αντιεθνολαϊκιστής», ότι ήταν κρυφοναζί και βρήκαν την ευκαιρία και φανερώθηκαν.\nΑπρίλιος 25, 2012 στο 12:48 μμ\nΠιθανόν αλλά δεν μπορώ να τους βάλω στο ίδιο τσουβάλι. Αν ένας δολοφόνος σε προστατεύει, το λογικότερο είναι να τον υποστηρίζεις.


Αχελώος η παραλία των Τζουμέρκων! – ΤΡΙΚΚΗPress – Τα νέα των Τρικάλων\nΑχελώος η παραλία των Τζουμέρκων! Reviewed by Momizat on Σεπ 19 . Σαν φτάσεις στα Αθαμανικά όρη, η ομορφιά αποθεώνεται μπροστά στα μάτια σου κι εσύ ανήμπορος την θωρείς κι απλά αφήνεσαι να πα Σαν φτάσεις στα Αθαμανικά όρη, η ομορφιά αποθεώνεται μπροστά στα μάτια σου κι εσύ ανήμπορος την θωρείς κι απλά αφήνεσαι να πα Rating: 0\nΔημοσιεύτηκε στις: 19 Σεπτεμβρίου, 2015 στην κατηγορία: ΘΕΣΣΑΛΙΑ | σχόλια : 1\nΣαν φτάσεις στα Αθαμανικά όρη, η ομορφιά αποθεώνεται μπροστά στα μάτια σου κι εσύ ανήμπορος την θωρείς κι απλά αφήνεσαι να παρασυρθείς απ’ τα κάλλη της. Στην εθνική οδό Άρτας Τρικάλων στρίβοντας για Τερπνά κι ακολουθώντας τις ταμπέλες Γλύστρα λίγο πριν φτάσεις στο εργοστάσιο του φράγματος της ΔΕΗ βρίσκεται μία από τις παραλίες του Αχελώου.\n19 Σεπτεμβρίου 2015 στις 13:33\nΈλια Στασινού,Yπέροχες εικόνες,όμορφη περιγραφή.Τhank yοu.Από τα πιό ωραία που έχω δεί αυτό το γλυκό και ζεστό Σεπτέβρη του 2015.Στα υπόψη για εξερευνήσεις.


Καλή φροντίδα των νυχιών στη διάρκεια της εγκυμοσύνης | InfoKids\nΑρχική › InfoBaby › Εγκυμοσύνη › Καλή φροντίδα των νυχιών στη διάρκεια της εγκυμοσύνης\nΚαλή φροντίδα των νυχιών στη διάρκεια της εγκυμοσύνης\nΗ εγκυμοσύνη είναι μια πολύ όμορφη, αλλά και ευαίσθητη περίοδος στη ζωή μιας γυναίκας. Σε όλη αυτή την περίοδο χρειάζεται να δείχνουμε αυξημένη φροντίδα σε θέματα υγιεινής. Ένα από αυτά είναι και η φροντίδα των νυχιών μας για να αποφύγουμε μολύνσεις. Καλό είναι να επιλέξουμε μια μανικιουρίστα την οποία θα εμπιστευτούμε και δεν θα αλλάξουμε γι' αυτή την περίοδο - μην αμελήσετε να επιμείνετε όσον αφορά στα εργαλεία που χρησιμοποιεί να είναι καλά αποστειρωμένα.\nΕάν φοβάστε για τυχόν μετάδοση μυκήτων ή δεν είστε πολύ σίγουρη για τα μέτρα αποστείρωσης, ζητήστε της να σας αγοράσει ένα προσωπικό σετ, το οποίο μετά από κάθε χρήση να το αποστειρώνει η ειδικός κι έπειτα να το παίρνετε μαζί στο σπίτι και να το φυλάτε σε ειδική θήκη!\nΣάββατο, 25 Μάιος, 2013 στην κατηγορία Εγκυμοσύνη\nΚλείστε εγκαίρως θέση στα προγεννητικά μαθήματα!\nΠαράνομο γυναικολογικό ιατρείο στην Αθήνα


Αξεσουάρ από αργαλειό και macramé | CULTURE | must ONLINE\nΑξεσουάρ από αργαλειό και macramé\nΣεπτέμβριος 07, 2018 11:04\nΜέχρι πριν μερικά χρόνια, ο αργαλειός έμοιαζε κάτι ξεπερασμένο. Τώρα πια όλο και περισσότεροι νέοι καλλιτέχνες χρησιμοποιούν τη μέθοδο αυτή για να δημιουργήσουν νέα, μοντέρνα αξεσουάρ. Η Χρυστάλλα Φάντη είναι μία απ' αυτούς, αφού φτιάχνει βραχιόλια με τη μέθοδο του macramé και του αργαλειού.\nΑλήθεια, πώς ξεκίνησες να κάνεις αξεσουάρ με τη μέθοδο του αργαλειού;\nΚατά τη άποψη μου η τεχνική του macramé έχει κοινά στοιχεία με την τεχνική του Αργαλειού. Για παράδειγμα και στα δύο χρησιμοποιείται μια βάση από Κλωστές. Στο macramé δημιουργείς με κόμπους ενώ στον αργαλειό οι κλωστές παντρεύονται μεταξύ τους περνώντας η μία μέσα από την άλλη. Σαν χαρακτήρας ανέκαθεν είμαι λάτρης της παραδοσιακής τέχνης, και έτσι αποφάσισα να δοκιμάσω δημιουργίες και δια μέσω του αργαλειού. Μετά από αρκετές δοκιμές και με σύμμαχο την επιμονή και αγάπη για αυτό που κάνω κατάφερα να είμαι σε θέση να δημιουργώ.\nΠοια είναι η διαδικασία ακριβώς;\nΕπαφή με την τεχνική του αργαλειού είχα για πρώτη φορά όταν ήμουν μαθήτρια στο δημοτικό δια μέσω μερικών μαθημάτων του σχολείου στην βούφα. Ότι θυμόμουν από τότε το εφάρμοσα. Για τα υπόλοιπα είμαι αυτοδίδακτη. Εδώ θα πρέπει να διευκρινίσω ότι το μέγεθος του αργαλειού εξαρτάται από το τι είδους δημιουργίας θα κάνεις. Η μέθοδος όμως παραμένει η ίδια. Κατάφερα χρησιμοποιώντας δικά μου διαφορά υλικά να κατασκευάσω ένα μικρό αργαλειό. Είναι και λίγο αστείο για όσους με βλέπουν να εργάζομαι καθώς μερικά από αυτά τα υλικά είναι προορισμένα για εντελώς διαφορετική χρήση. Πρώτα αποφασίζω πια χρώματα από κλωστές θα χρησιμοποιήσω. Μια σειρά από κάθετες κλωστές θα αποτελούν την βάση και μια άλλη από οριζόντιες θα περνούν ανάμεσα τους έτσι ώστε να φέρουν το επιθυμητό αποτέλεσμα. Χρειάζεται φαντασία, καλή γνώση των χρωμάτων και αρκετή αγάπη για αυτό που κάνεις.\nΠόσο εύκολο ή δύσκολο είναι;\nΜπορώ να πω πώς δεν είναι εύκολο αλλά ούτε πολύ δύσκολο. Όντας σύζυγος και μητέρα 2 μικρών αγοριών που δεν εργάζεται, αυτό δυσκολεύει τα πράγματα ακόμη περισσότερο. Αλλά όπως είπα και πριν όταν κάτι το αγαπάς βρίσκεις χρόνο παρόλο την καθημερινή κούραση και εξάντληση. Στις αρχές αντιμετώπισα δυσκολίες στο να θυμηθώ την τεχνική και γνώρισα πολλές απογοητεύσεις. Όμως στην συνέχεια, μέσα από την εξάσκηση κατάφερα να δουλεύω με σχετική ευκολία και ταχύτητα.\nΤι αξεσουάρ δημιουργείς;\nΠρος το παρόν δημιουργώ βραχιόλια γυναικεία αλλά και αντρικά. Έχω προσδοκίες, Θεού θέλοντος, να καταφέρω να δημιουργήσω και άλλα αξεσουάρ.\nΚαι με το macramé πότε ξεκίνησες να ασχολείσαι;\nΚαι στο macramé πάλι είμαι αυτοδίδακτη. Θυμάμαι την πρώτη μου επαφή σαν να ήταν εχθές. Επειδή μου άρεσε αυτή η τέχνη ανέκαθεν, θα ήταν πριν 18 χρόνια περίπου όπου αγόρασα ένα απλό βραχιόλι με σκοπό να μάθω πώς δημιουργείτε. Έκατσα λοιπόν σιγά σιγά και το ξέμπλεξα με σκοπό να μάθω. Κατάλαβα με ποιο τρόπο δημιουργείτε και αυτό αποτέλεσε την δική μου έναρξη στο να δημιουργώ με την τέχνη του macramé. Όπως καταλαβαίνετε το macramé το άρχισα πολύ πριν τον αργαλειό. Στην αρχή κάνοντας βραχιόλια, κολιέ και σκουλαρίκια σε συγγενείς και φίλους ως δώρα. Θυμάμαι ότι τα σχόλια τους ήταν πολύ ενθαρρυντικά αλλά όντας μικρή σε ηλικία δεν είχα σκεφτεί να εκθέτω τα αξεσουάρ μου προς πώληση. Τα τελευταία χρόνια όμως άρχισα να ασχολούμαι κάπως πιο επαγγελματικά και κατόπιν ενθάρρυνσης των συγγενών και φίλων αποφάσισα να τα εκθέτω προς πώληση.\nΠόσο εύκολη είναι η διαδικασία;\nΚατά την άποψη μου το macramé είναι πιο δύσκολο και χρονοβόρο από τον αργαλειό. Μέσα από πολλούς κόμπους και ακολουθώντας ένα συγκεκριμένο μοτίβο, πρέπει να βγει το επιθυμητό αποτέλεσμα και αυτό θέλει χρόνο και συγκέντρωση. Στις αρχές χρησιμοποιούσα διάφορα μοτίβα αλλάζοντας τα χρώματα αλλά μέσα από αρκετή εξάσκηση μπορώ πλέον να κατασκευάζω τα δικά μου σχέδια δημιουργώντας μοναδικά αξεσουάρ, για τον κάθε ένα ξεχωριστά. Είναι μεν κουραστικό και χρονοβόρο αλλά κάθε φορά που βλέπω το αποτέλεσμα η ικανοποίηση και η χαρά είναι μεγαλύτερη. Όμως αυτό που με ικανοποιεί και χαροποιεί αφάνταστα είναι η έκφραση χαράς στο πρόσωπο αυτού η αυτής που θα το αγοράσει. Πιστεύω αυτό είναι ένα συναίσθημα όλων όσων ασχολούνται με χειροτεχνίες και γενικά δημιουργίες καθώς αποτελεί μια αίσθηση αναγνώρισης και επιβεβαίωσης.\nΔεν έχω κάποιο κατάστημα που να έχω την δουλεία μου μαζεμένη προς πώληση. Το τελευταίο όμως ένα χρόνο (περίπου) δραστηριοποιούμε μέσω της σελίδας μου στο Facebook (Macramebycrystalla). Εκεί ανεβάζω φωτογραφίες από τα τελευταία αξεσουάρ που δημιουργώ από macramé και αργαλειό. Αλλά μπορώ επίσης να κάνω βραχιόλια και μέσο παραγγελίας. Για παράδειγμα την τελευταία παραγγελία που τέλειωσα, μίλησα με την κοπέλα που ενδιαφερόταν συζητήσαμε το τί θα ήθελε όσο αφορά σχέδιο , χρώματα κλπ και της έφτιαξα ένα αξεσουάρ ποδιού. Επίσης στο Flying Away Art & Music Festival θα εγκαινιάσω και το καινούργιο μου λογότυπο, επωνυμία που είναι το “ Wild and Free “ Macrame & Loom jewelry .\nΓνώριζα για το Flying Away Art & Music Festival και κάθε χρόνο, όποτε μπορούσα, το επισκεπτόμουν. Θαύμαζα πάντα τους εκθέτες που διαφήμιζαν την μοναδική δουλεία τους τόσο όμορφα. Τον τελευταίο χρόνο όμως που άρχισα να δημιουργώ πιο περίπλοκα βραχιόλια macramé και αργαλειού, συγγενείς και φίλοι με παροτρύναν να λάβω μέρος και εγώ. Έχω λάβει μέρος σε 1-2 παζαράκια που έγιναν στην Λεμεσό (πόλη που μένω) αλλά πρώτη μου φορά θα εκθέσω όλη την δουλεία μου και σε τόσο πολύ κόσμο. Και αυτό με αγχώνει αρκετά. Εδώ θα πρέπει να δώσω τα εύσημα & συγχαρητήρια μου στους διοργανωτές και σε όλα τα παιδία που εργάζονται για να φέρουν εις πέρας το Flying Away Art & Music Festival. Φέτος που το ζώ από την μεριά του εκθέτη, είναι απίστευτη η προετοιμασία που χρειάζεται και πόσο σκληρά και επαγγελματικά δουλεύουν όλα τα παιδία έτσι ώστε να καταφέρουν το καλύτερο δυνατό αποτέλεσμα. Αξίζουν και πολλά συγχαρητήρια και στο ότι σαν διοργάνωση, δίνει την ευκαιρία σε καλλιτέχνες να εκθέσουν την δουλεία τους. Είναι μοναδική ευκαιρία για όποιον θέλει να βγάλει προς τα έξω την δουλεία του. Φανταστείτε ότι ο επισκέπτης θα έχει την ευκαιρία να γνωρίσει τόσους καλλιτέχνες και τις δουλείες τους που δεν θα μπορούσε να το κάνει αν δεν ήταν το Flying Away Art & Music Festival. Φυσικά θα υπάρχουν και οι καταξιωμένοι Τραγουδιστές και συγκροτήματα, φαγητό, ποτό και άλλα. Νομίζω όποιος έρθει θα περάσει υπέροχα.\nΤι θα βρούμε στο δικό σου περίπτερο στις 7, 8 και 9 Σεπτεμβρίου;\nΕκτός από το άγχος που θα πλανάτε γύρω μου, ελπίζω να βρείτε και ένα ωραίο και όμορφα διακοσμημένο εκθεσιακό χώρο. Λοιπόν θα έχετε την ευκαιρία να δείτε ποικιλία σχεδίων και χρωμάτων βραχιολιών, γυναικεία κυρίως, σε macramé και αργαλειό. Κλείνοντας να μου επιτρέψεις να ευχαριστήσω το must.com.cy και εσένα για την ευκαιρία που μου δώσατε να μιλήσω για την δουλεία μου. Αξίζει πραγματικά έπαινος σε αυτούς που δίνουν την ευκαιρία σε μη γνωστούς καλλιτέχνες να μιλήσουν για την δουλεία τους και να διαφημιστούν. Και το must.com.cy είναι ένας από αυτούς. Σε ευχαριστώ και “ θα σε δω στο γήπεδο”.\nTags: flying away, αξεσοάρ, χειροποίητο


Ημερίδα για τα ποτάμια στις πόλεις από τον δήμο\nΤα ποτάμια της χώρας, οι ανάσες, δηλαδή ζωής σε κάθε πόλη\nΗμερίδα για τα ποτάμια στις πόλεις, διοργανώνει το Σάββατο 20 Μαΐου 2017 ο Δήμος Τρικκαίων. Έχοντας τον Ληθαίο ως κόσμημα εντός του οικιστικού ιστού, και την προεδρία του Ελληνικού Δικτύου Πόλεων με ποτάμια, ο Δήμος Τρικκαίων συνδιοργανώνει μια ημερίδα με στόχο να μελετηθούν σε επιστημονικό επίπεδο, οι σύγχρονες πρακτικές διαχείρισης των ποταμών. Με πλούσια θεματολογία και διακεκριμένους ομιλητές – εισηγητές, η ημερίδα θα αφορά στις νέες μεθόδους διαχείρισης και τις προοπτικές ανάδειξης των αστικών και περαστικών ποταμών και ρεμάτων. Λαμβάνονται υπ’ όψιν για αυτό, οι ευρωπαϊκές οδηγίες και τα νέα επιστημονικά δεδομένα, που στηρίζονται στις νέες αντιλήψεις για τη φύση μέσα στην πόλη, καθώς και τα δεδομένα της παγκόσμιας οικολογικής κρίσης, της υποβάθμισης του αστικού περιβάλλοντος και της κλιματικής αλλαγής στον πλανήτη. Η ημερίδα έχει επίσης ως στόχο να συνδεθεί με την εμπειρία και τη ζωή των κατοίκων της πόλης. Οι ειδικευμένοι επιστήμονες θα ενημερώσουν επίσης, για τον σημαντικό ρόλο των υδάτινων οικοσυστημάτων στη βιώσιμη αστική ανάπτυξη.\nΟ πλήρης τίτλος της ημερίδας είναι «Ποταμοί της Πόλης, Ζωής Ευεργέτες: Σύγχρονες Πρακτικές Διαχείρισης» και αυτή θα πραγματοποιηθεί στην αίθουσα συνεδριάσεων του Δημοτικού Συμβουλίου Τρικκαίων.\nΤην ημερίδα συνδιοργανώνουν οι: Δήμος Τρικκαίων, ΚΕΔΕ, Ελληνικό Δίκτυο Πόλεων με Ποτάμια, ΠΑΔΥΘ, ΔΕΥΑΤ, Ιάνθη – αμκε για το περιβάλλον και τον πολιτισμό


Αρπακτικα - Η κουκουβαγια | iHunt\nΑρπακτικα - Η κουκουβαγια\nΥποβλήθηκε από admin στις Παρ, 31/08/2012 - 19:37.\nΕίναι σύμβολο σοφίας κι ωστόσο είναι κουτή. Η κακία της είναι μοναδική, δεν μοιάζει με κανένα άλλο πλάσμα, είναι μοχθηρή και αντιπαθητική αλλά παρ' όλα αυτά για τον άνθρωπο είναι ένα αρκετά πολύτιμος φίλος.\nΕίναι σίγουρο ότι η ομορφιά αποτελεί το καλύτερο συστατικό για εκείνον που την έχει. Καλύτερο από την καλοσύνη, καλύτερο από την εξυπνάδα. Γιατί η ομορφιά διαπιστώνεται με την πρώτη ματιά, χωρίς να χρειάζεται να κάνει κανείς την παραμικρή προσπάθεια για να την επιδείξει, ενώ τόσο η καλοσύνη, όσο και η εξυπνάδα, για να γίνουν αντιληπτές χρειάζεται να προβληθούν, να τους γίνει μια κάποια διαφήμιση. Έτσι, το αισιόδοξο λαϊκό ρητό που ισχυρίζεται ότι ”το ράσο δεν κάνει τον παπά”, σπάνια ανταποκρίνεται στην πραγματικότητα.\nΤα πλάσματα που δεν ικανοποιούν με την εμφάνισή τους τις αισθητικές μας απαιτήσεις, σπάνια είναι ευπρόσδεκτα, ακόμη και στις περιπτώσεις που είναι ωφέλιμα. Φυσικά, όταν έχουν την τελευταία αυτή ιδιότητα, όταν δηλαδή μας είναι ωφέλιμα, για ευνόητους λόγους, κάνουμε την ανάγκη φιλοτιμία και τα ανεχόμαστε. Μάλιστα, όταν υπάρχει κάποια ειδική σκοπιμότητα, δείχνουμε και κάποιον ψεύτικο ενθουσιασμό για την παρουσία τους.\nΑλλά αυτό δεν αποτελεί παρά μια ακόμη εκδήλωση της αντιφατικής φύσεως που χαρακτηρίζει τον άνθρωπο. Και κάτι τέτοιο συμβαίνει στις σχέσεις του ανθρώπου με τις κουκουβάγιες. Η εμφάνισή τους κάθε άλλο παρά ευχάριστη είναι. Η φωνή τους είναι μακάβρια και είναι προικισμένες με μια απερίγραπτη σκληρότητα για όλα τα άλλα όντα - που τους την ανταποδίδουν ακριβώς στον ίδιο βαθμό - και η πασίγνωστη σοφία τους - που για αυτήν έγιναν σύμβολο της θεάς της σοφίας, της Αθηνάς - είναι μύθος. Μύθος, γιατί η πραγματικότητα είναι ότι πνευματικές τους ικανότητες είναι πολύ πιο κάτω από το μέτριο. Ωστόσο, είναι αναμφισβήτητο γεγονός, ότι τα κάθε άλλο παρά όμορφα αυτά πλάσματα, για τον άνθρωπο τουλάχιστον, είναι εξαιρετικά ωφέλιμα. Ωφέλιμα γιατί τρέφονται σχεδόν αποκλειστικά με είδη επιβλαβή. Έτσι, παρ’ όλη την απέχθεια που προκαλεί τόσο η εμφάνισή τους, όσο και η φωνή τους, μαθαίνουμε να τις προστατεύουμε ή, έστω, να μην τις καταδιώκουμε.\nΓια τις κουκουβάγιες κυκλοφορούν - από την αρχαιότητα μέχρι σήμερα - αμέτρητοι θρύλοι και προλήψεις. Έτσι, σε ολόκληρο σχεδόν τον κόσμο υπάρχει η πρόληψη ότι, όταν το βράδυ ακουστεί σε κάποιο σπίτι με άρρωστο, το κράξιμο της κουκουβάγια, τρεις φορές απανωτά, ο θάνατος θα κτυπήσει. Αλλά και χωρίς να υπάρχει άρρωστος, όταν ακούγεται συνέχεια το κράξιμό τη, κάποιου από το σπίτι απειλείται η ζωή. Και η πρόληψη αυτή είναι σχεδόν παγκόσμια, αφού την συναντούμε τόσο στην Ευρώπη, όσο και στην Ασία και την Αμερική.\nΣτην πατρίδα μας - σε διάφορες περιοχές - όταν ακουστεί το κράξιμο της κουκουβάγιας, ο πιο ηλικιωμένος του σπιτιού, ξορκίζει το κακό λέγοντας : “Το κεφάλι σου να φας”. Σε μερικές περιοχές της Μικράς Ασίας, θεωρούν σκόπιμο και αποτελεσματικό να πετάξουν, όταν ακουσθεί το κράξιμο της κουκουβάγιας, ένα κουρέλι, που προέρχεται από φόρεμα κάποιου προσώπου εχθρικού προς την οικογένεια. Έτσι πιστεύουν ότι το κακό που προμαντεύει η κουκουβάγια, θα κτυπήσει τον εχθρό. Και στις περιπτώσεις που δεν διαθέτουν κάτι τέτοιο, τότε πετούν ένα κουρέλι από πρόσωπο που δεν είναι πολύ αγαπητό ή χρήσιμο στην οικογένεια - ένα αποφόρι, συνήθως, της πεθεράς.\nΠιο παλιά, σε κάθε φαρμακείο που σεβόταν το λειτούργημά του, ήταν απαραίτητο να υπάρχει μια κουκουβάγια ταριχευμένη, και, μάλιστα, κατά προτίμηση μπούφος, που ήταν τοποθετημένος συνήθως σε εμφανές μέρος. Από που προήλθε η συνήθεια αυτή, δεν είναι απόλυτα εξακριβωμένο. ‘Ίσως να είναι λείψανο μια παλιάς παράδοσης, που είχαν οι παλιοί αλχημιστές και οι μάγισσες τον Μεσαίωνα, να διατηρούν και από μια κουκουβάγια στα μυστηριώδη εργαστήριά τους. Μερικοί ισχυρίζονται ότι τη συνήθεια αυτή που είχαν οι φαρμακοποιοί, να στολίζουν το εργαστήριό τους με κουκουβάγια, την κληρονόμησαν από την αρχαιότητα, που το πουλί αυτό αποτελούσε το σύμβολο της θεάς Αθηνάς. Ωστόσο η άποψη αυτή, είναι απίθανη, γιατί την κουκουβάγια σαν στόλισμα στα φαρμακεία την είχαν όχι μονάχα στην πατρίδα μας αλλά και στην Κίνα.\nΚαι τώρα ακόμη η κουκουβάγια αποτελεί το σύμβολο της παιδείας και της μάθησης, γι αυτό και υπάρχει σε διάφορες σφραγίδες εκπαιδευτικών ιδρυμάτων.\nΑν όμως είναι παράξενοι και αδικαιολόγητοι οι θρύλοι και οι προλήψεις που υπάρχουν για τα πουλιά αυτά, δεν είναι αδικαιολόγητο και το ενδιαφέρον που παρουσιάζουν στις συνήθειες και στον τρόπο που ζούνε.\nΚαι πρώτα απ’ όλα, ένα γεγονός : Οι κουκουβάγιες είναι φυσικά νυχτόβια πουλιά - τουλάχιστον τα πιο πολλά είδη, γιατί υπάρχουν και τα ημερόβια, τα είδη δηλαδή που κυνηγούν τη λεία τους στο φως της ημέρας. Αυτό, όμως, δεν σημαίνει ότι δεν βλέπουν στο φως της ημέρας, ή ακόμη, ότι το φως του ήλιου τις τυφλώνει, όπως πίστευαν παλιά και ίσως κάποιοι πιστεύουν και σήμερα. Έχει αποδειχθεί ότι μπορούν να βλέπουν περίφημα στο φως του ήλιου, και το κλείσιμο των ματιών τους, με την ειδική μεμβράνη, που το βλέπουμε τόσο συχνά στο διάστημα της ημέρας, δεν προέρχεται από την αδυναμία τους να αντικρίσουν το φως της ημέρας, αλλά αποτελεί ένα είδος έκφρασης για το ξάφνιασμα που τους προκαλεί κάποιο ασυνήθιστο γεγονός, κάποιο γεγονός που δεν τους είναι ευχάριστο. Και προ παντός, γιατί με αυτό τον τρόπο μπορούν να υποκριθούν ότι κοιμούνται, ώστε να ξεγελάσουν αυτόν που τις πλησιάζει, και εάν χρειασθεί, ξαφνικά, να μπορέσουν να φύγουν.\nΚαι είναι απόλυτα εξακριβωμένο ότι μπορούν να πετούν με απόλυτη άνεση, τόσο τη μέρα όσο και τη νύχτα, αλλά τη μέρα μπορούν να βλέπουν σε πολύ πιο μακρινές αποστάσεις από ότι τη νύχτα.\nΤο ίδιο αναπτυγμένη και οξύτατη είναι και η ακοή τους. Γι αυτό, μάλιστα, στις βραδυνές εξορμήσεις τους για την εξασφάλιση της τροφής τους, βασίζονται πιο πολύ στην ακοή παρά στην όραση.\nΜε την ακοή ανακαλύπτουν και εντοπίζουν τη λεία τους. Μόλις την εντοπίσουν, τότε ζυγώνουν με το χαρακτηριστικό αθόρυβο πέταγμά τους και επιτίθενται, χρησιμοποιώντας την όρασή τους.\nΜε μια πρώτη ματιά σχηματίζεται η εντύπωση ότι πρόκειται για ένα πολύ πιο παχύ πουλί από ότι στην πραγματικότητα είναι. Η εντύπωση αυτή δημιουργείται από το παχύ και ασυνήθιστα μαλακό φτέρωμά τους, που τους επιτρέπει μια εντελώς αθόρυβη πτήση, μοιραία για τα θύματά τους, που είναι τα κάθε είδους μικρά θηλαστικά (ποντίκια, αρουραίοι κα) αλλά και μεγαλύτερα όπως οι λαγοί. Αλλά εάν βρουν κάποιο ερπετό δεν θα πούνε όχι.\nΑν και θεωρείται σύμβολο της σοφίας, η εξυπνάδα της κουκουβάγιας είναι πολύ περιορισμένη και κατώτερη από άλλων αρπακτικών πουλιών.\nΚύριο χαρακτηριστικό τους είναι η δειλία. Ωστόσο, η δειλία τους αυτή, δεν συμβαδίζει με την ανάλογη φρόνηση και ποτέ σχεδόν δεν είναι σε θέση να ξεχωρίζουν τον πραγματικό κίνδυνο που τις απειλεί, από τον φανταστικό.\nΌταν ζουν κοπαδιαστά, δεν καυγαδίζουν, τουλάχιστον συχνά. Μόλις, όμως, τους δοθεί η ευκαιρία, δεν διστάζουν να τσακωθούν - ακόμη και στις περιπτώσεις που ανήκουν στην ίδια οικογένεια - και να καταβροχθίσουν όλες μαζί την ηττημένη. Ψοφίμια δεν καταδέχονται - ακόμη και στις πιο μεγάλες τους πείνες - να φάνε. Είναι απαραίτητο τη λεία τους να τη σκοτώσουν οι ίδιες, και ο τρόπος που την καταβροχθίζουν είναι αληθινά φοβερός. Πραγματικά, δεν υπάρχει πιο μακάβριο και πιο αηδιαστικό θέαμα, από εκείνο που προσφέρει το γεύμα μιας κουκουβάγιας. Καταπίνουν τεράστια κομμάτια με μια απερίγραπτη λαιμαργία, όταν φυσικά το θύμα τους δεν είναι αρκετά μικρό ώστε να το κάνουν μια μπουκιά - και νοιώθει κανείς ότι αγωνίζονται για να κάνουν τόσο μεγάλες μπουκιές, που συχνά τους προκαλούν μια πραγματική αγωνία.\nΈχουν εχθρούς όλα τα άλλα είδη των ζώων, και συμπεριφέρονται τα μεν προς τα δε, με μια συχνά ανεξήγητη, κακία. Και δεν είναι σπάνιο να δει κανείς, ακόμη και πολύ μικρά πουλιά, να σχηματίζουν ολόκληρα σμήνη, για να επιτεθούν και να εξοντώσουν μια κουκουβάγια. Φυσικά πάντα στο διάστημα της ημέρας, γιατί το βράδυ η κουκουβάγια είναι ο αδιαφιλονίκητος κυρίαρχος.\nΥπάρχουν περίπου 150 είδη κουκουβάγιας τα οποία παρουσιάζουν σημαντικές ομοιότητες αλλά και σημαντικές διαφορές.\nΕίναι αναμφισβήτητο ότι η κουκουβάγια είναι κακό και μοχθηρό πλάσμα για όλα τα άλλα. Είναι, επίσης αλήθεια ότι, όση καλή θέληση και αν έχει κανείς, δεν θα μπορούσε ποτέ να τη θεωρήσει χαριτωμένη ύπαρξη, ή να μην νοιώσει μια απέχθεια και ένα δυσάρεστο ξάφνιασμα, ακούγοντας τη φωνή της. Ωστόσο, είναι το ίδιο αλήθεια, ότι για τον άνθρωπο είναι πολύτιμος φίλος. Και αν μερικά είδη τρώνε και μερικά θηράματα, δεν είναι τόσο κακό όσο ωφέλιμα είναι όλα αυτά που μας προσφέρει.\n1 Response to "Αρπακτικα - Η κουκουβαγια"\nΚυρ, 24/02/2013 - 17:19\nδεν ειναι ομορφα??? εμενα μ φαινονται τελεια πουλια! και πανεμορφα -_-


Ο Δημήτρης Ξανθόπουλος σκηνοθετεί τις 'Τρεις Αδελφές' του Τσέχοφ στη Στέγη - Πολιτισμός | News 24/7\n"Τρεις Αδερφές" του Άντον Τσέχοφ σε σκηνοθεσία Δημήτρη Ξανθόπουλου SGT.GR / ΚΙΚΗ ΠΑΠΑΔΟΠΟΥΛΟΥ\nnews247 06 Δεκεμβρίου 2018 18:41\n«Ξεχάστε τη Μόσχα και την προεπαναστατική Ρωσία» σύμφωνα με το σχετικό δελτίο Τύπου της παράστασης.\nΓια τον Δημήτρη Ξανθόπουλο «όλοι οι τόποι και όλες οι εποχές βρίσκονται πάνω σε ένα ρήγμα, σε μια κατάσταση διαρκούς αναταραχής. Διατηρεί, ωστόσο, το στρατιωτικό περιβάλλον της επαρχιακής κωμόπολης όπου έχουν εγκλωβιστεί οι τρεις κόρες και ο μοναχογιός ενός νεκρού πια στρατηγού. Όλοι τους έχουν τον διακαή πόθο να επιστρέψουν στην εξιδανικευμένη πόλη των παιδικών τους χρόνων. Αδυνατούν, όμως, να κάνουν κάτι για αυτό».


Έχουμε δημοσιεύσει αρκετά άρθρα και ειδήσεις γύρω από το θέμα της ανέγερσης του μεγάλου Εμπορικού Κέντρου της Artume στον Κηφισό στο ύψος της Ακαδημίας Πλάτωνος.\nΗ Λαϊκή Συνέλευση Κολωνού - Ακ. Πλάτωνος - Σεπολίων μας έστειλε την παρακάτω ενημέρωση - άποψη για την συζήτηση που έγινε στο Δημοτικό Συμβούλιο Αθήνας στις 6 Ιουλίου με θέμα την ασφάλεια των διαβάσεων στις σιδηροδρομικές γραμμές και την υπογειοποίησή τους.\nΤα δίκυκλα πρωταγωνιστούν στην παράνομη στάθμευση στο κέντρο της Αθήνας, με αποτέλεσμα τα συνεργεία της δημοτικής αστυνομίας να έχουν κυριολεκτικά «αφηνιάσει» το τελευταίο διάστημα στην Αθήνα, κόβοντας εκατοντάδες κλήσεις στους ιδιοκτήτες τους.\nΗ Περιφέρεια Αττικής ενημερώνει τους πολίτες για την 24ωρη λειτουργία τηλεφωνικών αριθμών στο Κέντρο Φωτεινής Σηματοδότησης, στους οποίους μπορούν να γίνονται αναγγελίες βλαβών φωτεινών σηματοδοτών.\nΕπειδή η συντριπτική πλειοψηφία των ανθρώπων δίνει πολύ μεγάλη σημασία στην εμφάνιση, οι βιομηχανίες του κινηματογράφου και της μουσικής κάνουν τα πάντα ώστε οι ηθοποιοί και οι καλλιτέχνες να φαίνονται άψογοι.\nΗ ανακοίνωση της δημοτικής κίνησης «Ανταρσία στις γειτονιές της Αθήνας» βάλλει ευθέως κατά του Δημάρχου για την πρόθεση του Δήμου να κλείσει την «κοινωνική πολυκατοικία» στην Μπουμπουλίνας 36 και να βρεθούν έτσι στον δρόμο 9 οικογένειες με μικρά παιδιά.\nΑπό τις αρχές Φεβρουαρίου ο Δήμος Αθηναίων είχε απευθύνει ανοιχτή πρόσκληση σε καλλιτέχνες να παρέμβουν δημιουργικά σε 26 ΚΑΦΑΟ που βρίσκονται στην περιοχή του Εμπορικού Τριγώνου της Αθήνας.\nΟ Δήμος Αθηναίων μας καλεί να αναλάβουμε πρωτοβουλίες για να καθαρίσουμε τις μουτζούρες από τις προσόψεις των κτιρίων. Γι αυτό τον σκοπό διαθέτει και δέκα ειδικά μηχανήματα που μπορούν να τα χρησιμοποιήσουν δημότες ή ομάδες δημοτών.\nΣυγκεντρώσεις πραγματοποιούν τα πρωινά σε καθημερινή βάση έξω από το Δημοτικό Βρεφοκομείο Αθηνών, (οδός Ρόδου 181, Σεπολια), οι 83 απολυμένοι συμβασιούχοι.


Στη δίνη του εμφυλίου πολέμου η Νέα Δημοκρατία με φόντο την εκλογή νέου αρχηγού - Ειδήσεις - νέα - Το Βήμα Online\nΣτη δίνη του εμφυλίου πολέμου η Νέα Δημοκρατία με φόντο την εκλογή νέου αρχηγού\nΔιαλυτικά φαινόμενα εμφανίζει, σε μια από τις πιο κρίσιμες στιγμές για τη χώρα, η συντηρητική παράταξη. Τα όσα συμβαίνουν κυρίως στο παρασκήνιο αλλά και στο προσκήνιο επιτείνουν το φόβο και την ανησυχία πολλών για το εάν η Νέα Δημοκρατία μπορεί να φθάσει συντεταγμένη και ενωμένη έως τις εσωκομματικές εκλογές της 22ας Νοεμβρίου.\n14 Οκτωβρίου 2015, 10:32 Ενημερώθηκε: 14 Οκτωβρίου 2015, 18:19\nΤο κλίμα είναι πάρα πολύ βαρύ στο εσωτερικό της αξιωματικής αντιπολίτευσης που δείχνει αδύναμη και ανήμπορη να απεγκλωβιστεί, όχι απλά από την εσωστρέφεια, αλλά από τον εμφύλιο πόλεμο που είναι σε πλήρη εξέλιξη με φόντο την εκλογή του νέου αρχηγού, μια διαδικασία που εκφυλίζεται από τα όσα γίνονται με πρωταγωνιστές και ιστορικά της στελέχη.\nΣε αυτή την ιδιαιτέρως φορτισμένη ατμόσφαιρα, μετά τα όσα συνέβησαν χθες στη Συγγρού, με την…«εισβολή» του Βαγγέλη Μεϊμαράκη στην αίθουσα που συνεδρίαζε η Κεντρική Εφορευτική Επιτροπή και τα «γαλλικά» που είπε σε έξαλλη κατάσταση στον γραμματέα της Ν.Δ. Ανδρέα Παπαμιμίκο και στον διευθυντή του κόμματος, Κώστα Τσιμάρα (σ.σ. προειδοποίησε με μήνυση τον πρόεδρο της Ν.Δ.), μεγάλη ευθύνη για τη σημερινή κατάσταση φέρουν, όπως λένε έμπειρα στελέχη, οι βασικές πολιτικές οικογένειες της κεντροδεξιάς.\n«Εάν οι οικογένειες και οι βαρονίες δεν κατανοήσουν το μέγεθος του προβλήματος και δεν κοιτάξουν να βρουν λύση και να αποφορτιστεί το κλίμα, τότε ίσως έχουμε ανεξέλεγκτες καταστάσεις» τόνιζε ιστορικό στέλεχος της Ν.Δ, μιλώντας στο Βήμα.\nΤην ίδια στιγμή στο παρασκήνιο εξελίσσονται διάφορες κινήσεις για να χαμηλώσουν, όσο αυτό είναι εφικτό, οι τόνοι και προκρίνονται πρωτοβουλίες για να επέλθει συμβιβασμός και να φθάσει η Ν.Δ. όσο μπορεί με πιο ηρεμία στις εσωκομματικές εκλογές.\nΑρκετοί ήδη ζητούν να αναλάβει ο πρώην Πρωθυπουργός Κώστας Καραμανλής πρωτοβουλία, ώστε να βγει από το αδιέξοδο η Ν.Δ. και ορισμένοι μάλιστα μιλάνε για μια υπερβατική κίνηση. Τι σημαίνει αυτό; Σύμφωνα με όσοι το προτείνουν, πρέπει άμεσα να σταματήσει η διαδικασία εκλογής, να ορισθεί, μετά από συμφωνία βέβαια και των νυν υποψηφίων προέδρων, ένα πρόσωπο κοινής αποδοχής για μεταβατικός πρόεδρος.\nΓιατί αυτό; Διότι, όπως υποστηρίζουν τα συγκεκριμένα πρόσωπα, με υψηλή αποδοχή στη Ν.Δ., με αυτό τον τρόπο θα επέλθει ηρεμία, θα έχει την ευκαιρία η παράταξη να συζητήσει μέσα από ένα συνέδριο τα αίτια των τελευταίων ηττών της, την ιδεολογική της φυσιογνωμία και να αποφασίσουν οι σύνεδροι τις διαδικασίες ανάδειξης του νέου αρχηγού, ο οποίος θα μπορεί να εκλεγεί μετά από έξι με εννέα ή ακόμα και 12 μήνες.\n«Είναι αρκετός χρόνος να ανασυνταχθεί το κόμμα» λένε και μάλιστα ορισμένοι αναφέρουν το όνομα της Ντόρας Μπακογιάννη (σ.σ. το όνομά της προτείνεται από τον κ. Μεϊμαράκη και θεωρείται πως έχει πολλές πιθανότητες να είναι και η νέα αντιπρόεδρος του Ευρωπαϊκού Λαϊκού Κόμματος σε ένα μήνα το αργότερο), ως το πρόσωπο που μπορεί αυτή τη στιγμή να ενώσει και να ξεφύγει η κεντροδεξιά από τον εμφύλιο πόλεμο.\n«Δεν ισχύουν αυτά τα σενάρια…Εάν γίνει κάτι τέτοιο, όχι μόνο ηρεμία δεν θα υπάρξει, αλλά θα διαλυθούν τα πάντα» λένε από τα επιτελεία των υποψηφίων αρχηγών που θα έχουν την ευκαιρία σήμερα, να…αναμετρηθούν στην Κοινοβουλευτική Ομάδα που θα συνεδριάσει για τη στάση της Ν.Δ. επί του πολυνομοσχεδίου με τα προαπαιτούμενα. Εκεί θα βρεθούν πρόσωπο με πρόσωπο, ο κ. Μεϊμαράκης με τους Κυριάκο Μητσοτάκη, Άδωνι Γεωργιάδη, αλλά και τον Απόστολο Τζιτζικώστα που θα παραστεί και θα τοποθετηθεί.\nΗ συνεδρίαση της Κ.Ο. αναμένεται με ενδιαφέρον, καθώς ουσιαστικά θα πρόκειται για μια πρώτη μονομαχία ενώπιον των βουλευτών, οι οποίοι θα ακούσουν τους κκ. Μητσοτάκη και Γεωργιάδη, αλλά κυρίως τον κ. Τζιτζικώστα που θα κληθεί εκ των πραγμάτων να απαντήσει σε πολλά ερωτήματα και θεωρείται σίγουρο ότι θα πιεστεί. Αμφίβολο είναι εάν θα μιλήσει ο κ. Μεϊμαράκης, ο οποίος έχει δώσει γραμμή για καταψήφιση του νομοσχεδίου, αλλά ίσως να μην θελήσει να ανοίξει το εσωκομματικό θέμα στην Κ.Ο.\nΤο ανησυχητικό για πολλούς, είναι πάνω από τη Ν.Δ., όπως το είχε περιγράψει το Βήμα της Κυριακής πριν από δυο εβδομάδες, πλανάται το φάντασμα της διάσπασης, ένα ενδεχόμενο που ήδη προκαλεί πολλές συζητήσεις και πλέον αναζητούνται τρόποι διαφυγής από το αδιέξοδο.\nΚαι μόνο η μετάδοση των «γαλλικών» του κ. Μεϊμαράκη και η καταγγελίες του κατά των κκ. Παπαμιμίκου και Τσιμάρα για μεθοδεύσεις σχετικά με την ανάθεση του έργου μηχανογράφησης των εσωκομματικών εκλογών και η προειδοποίηση του τελευταίου για υποβολή μήνυσης ή αγωγής κατά του προέδρου της Ν.Δ. δείχνει ότι κάτι σάπιο υπάρχει στη συντηρητική παράταξη.\nΟ κ. Μεϊμαράκης αφήνει υπονοούμενα –σε κατ’ ιδίαν συνομιλίες του το λέει ευθέως- για πιθανή νοθεία την ημέρα των εκλογών και ήδη ορισμένα στελέχη της Ν.Δ. που τον υποστηρίζουν αναφέρονται στο 2009 και αναφέρουν, χωρίς βέβαια στοιχεία, ότι και πριν έξι χρόνια έγιναν διάφορα περιστατικά που δεν τιμούν την κεντροδεξιά.\nΣε αυτό το κλίμα, τόσο ο κ. Μεϊμαράκης όσο και οι στενοί του συνεργάτες, διαψεύδουν ότι ο νυν πρόεδρος της Ν.Δ. και υποψήφιος αρχηγός, δημιουργεί συνθήκες για να αναβληθεί η ματαιωθεί η διαδικασία, ώστε να μπορέσει να αποχωρήσει από τη διαδικασία, ένα σενάριο που ανέδειξε το Βήμα της Κυριακής.\n«Θα φθάσει έως το τέλος και όλα τα άλλα είναι εκ του πονηρού» λένε στενοί του συνεργάτες, αν και πολλά έμπειρα και ιστορικά στελέχη που τον συναντούν και συνομιλούν μαζί του δεν μπορούν με σιγουριά να το πουν αυτό. Μένει να αποδειχθεί.\nΕπί της ουσίας, ο κ. Μεϊμαράκης εξουδετέρωσε χθες τα όποια σενάρια απόσυρσής του από τη διεκδίκηση της προεδρίας, εμμένοντας όμως στη γραμμή της αμφισβήτησης των εσωκομματικών διαδικασιών για την εκλογή του νέου αρχηγού.\nΕξάλλου και η χθεσινή απόφαση που ελήφθη με 7-1 (επί συνόλω 17 μελών- τα υπόλοιπα μέλη αποχώρησαν μετά τα «γαλλικά» του κ. Μεϊμαράκη και την διακοπή για μια ώρα της διαδικασίας) ήδη αμφισβητείται επί της ουσίας από πλευρά του προέδρου της Ν.Δ., ενώ ο διευθυντής του, ο Σωτήρης Κορομάντζος ζητεί από τον κ. Τσιμάρα και οικονομικό απολογισμό για τις βουλευτικές εκλογές του περασμένου Σεπτεμβρίου.\nΒέβαια, η πλευρά Μεϊμαράκη δεν αμφισβητεί τις αποφάσεις της ΚΕΦΕ ως προς την προβλεπόμενη διαδικασία (σ.σ. αποφασίστηκαν 1.300 κάλπες σε 900 εκλογικά τμήματα, 3 ευρώ αντίτιμο συμμετοχής ψηφοφόρων –μέλη και φίλοι- και εκλογές με τους καταλόγους του υπουργείου Εσωτερικών). Η βασική ένστασή τους είναι στην επιλογή της εταιρείας που θα αναλάβει την μηχανοργάνωση των εκλογών, καθώς αφήνουν υπονοούμενα ότι σκοπός είναι να υπάρξει νοθεία.\nΟ πόλεμος είναι σε πλήρη εξέλιξη, ενώ από τα όσα συνέβησαν χθες κρατούν αποστάσεις οι κκ. Μητσοτάκης, Γεωργιάδης και Τζιτζικώστας, ενώ επισημαίνουν όλοι ότι η εικόνα που δείχνει προς την κοινωνία η Ν.Δ. είναι προβληματική και ουσιαστικά προσβάλλεται η παράταξη.\nΚαι οι τρεις πάντως προσπαθούσαν να αποκωδικοποιήσουν τις επόμενες κινήσεις του κ. Μεϊμαράκη και που ακριβώς θέλει να το πάει, αν και υπάρχει η εκτίμησή ορισμένων ότι ίσως επιδιώκει κατά βάθος να γίνει έκτακτο συνέδριο που θα αποφασίσει τα πάντα επί της διαδικασίας εκλογής του νέου αρχηγού.\nΟ κ. Γεωργιάδης απευθύνθηκε στον κ. Μεϊμαράκη, λέγοντας ότι δεν είναι εκτός των σχεδίων του, η ματαίωση των εκλογών. Από την πλευρά του κ. Μητσοτάκη υπογραμμίζουν ότι το καταστατικό αλλάζει μόνο από τακτικό συνέδριο και δεν μπορεί ούτε ένα έκτακτο συνέδριο, ούτε μια συνεδρίαση της Πολιτικής Επιτροπής να αποφασίσει αλλαγή των όρων του…παιχνιδιού.\nΑπό την πλευρά του κ. Τζιτζικώστα σημειώνουν ότι με όσα έγιναν χθες, ο κ. Μεϊμαράκης απώλεσε το δυνατό του επιχείρημα ότι αυτός είναι ο μόνος εγγυητής της ενότητας της παράταξης. Όμως, ο κ. Μεϊμαράκης επιμένει ότι ως πρόεδρος της Ν.Δ.έχει αποφασίσει να μην ανεχτεί διαδικασίες που εκθέτουν το κόμμα και πληγώνουν τους νεοδημοκράτες.\nΟι κκ. Μητσοτάκης, Γεωργιάδης και Τζιτζικώστας αφήνουν υπαινιγμούς ότι ίσως ο στόχος του κ. Μεϊμαράκη είναι η ματαίωση της διαδικασίας, ενώ ο κ. Παπαμιμίκος επεδίωξε να ρίξει του τόνους. Μάλιστα ο γραμματέας της Ν.Δ. διευκρίνισε ότι η επιλογή της εταιρείας είναι αρμοδιότητα της Επιτροπής Προμηθειών, η οποία όμως και θα αποσφραγίσει τις προσφορές αύριο, αν και από την πλευρά του κ. Μεϊμαράκη λένε ότι ο κ. Τσιμάρας είχε παρουσιάσει την εταιρεία-ανάδοχο στα μέλη της ΚΕΦΕ ήδη από το βράδυ της Τρίτης.\nΠρωτοβουλία για άρση του αδιεξόδου ανέλαβε ο κ. ΜΕΙΜΑΡΑΚΗΣ που κάλεσε σε κοινή συναντηση τους άλλους υποψήφιους Κυρ. Μητσοτάκη, Αδ. Γεωργιάδη και Απ. Τζιτζικώστα με στόχο να αρθεί το αδιέξοδο και η αμοιβαία καχυποψία στη Νέα Δημοκρατία.\nΑυτή η συνάντηση έγινε πριν από τη συνεδρίαση της ΚΟ της ΝΔ το απόγευμα της Τετάρτης.\nΜεϊμαράκης: Χτες μπήκα στην ΚΕΦΕ ως πρόεδρος, όχι ως υποψήφιος\nΤην γνωμοδότηση του νομικού συμβούλου της ΝΔ αναμένει ο Ευάγγελος Μειμαρακης για να κανει αποδέκτες τις προτάσεις της ΚΕΦΕ, ενω οπως διευκρίνησε μιλώντας σημερα στους πολιτικούς συντάκτες χθες παρενέβη στην ΚΕΦΕ ως προεδρος του κομματος για να διασφαλίσει τη διαφάνεια στη διαδικασια και όχι ως υποψήφιος.\n«Αν ο νομικός σύμβουλος πει οτι το θεμα ειναι εντάξει νομικά με τη νομοθεσία που ισχύει, τοτε το θεμα ειναι λήξαν και προχωρά η διαδικασια. Αλλα τον ψάχνουμε και σημερα απο το πρωί. Η διαδικασια θα διασφαλιστεί ο διαγωνισμός θα ειναι σωστός με διαφάνεια και νομιμότητα. Η διασφάλιση της διαφάνειας και της νομιμότητας ειναι θεμα του προέδρου του κομματος και εγω χθες μπήκα στην ΚΕΦΕ ως προεδρος του κομματος και όχι ως υποψήφιος. Αν η επιλογή της εταιρίας δεν ειναι αρμοδιότητα της ΚΕΦΕ, τοτε ποιες ειναι οι αρμοδιότητες της και τι συζητούν ενα μήνα;», σημειωσε ο κ. Μειμαρακης.\nΟπως υπενθύμισε, την Παρασκευη υπήρξε ομοφωνία για τις τεχνικές προδιαγραφές και το μονο που εκκρεμούσε ηταν η γνωμοδότηση του νομικού συμβούλου, ο οποίος δεν εχει εμφανιστεί, για το αν συμβαδίζει με το νεο νόμο ο διαγωνισμός, καθως η νομοθεσία εχει αλλάξει απο το 2009.\nΤη Δευτερα όμως, οπως είπε ο κ. Μειμαρακης, ο κ. Τσιμαρας εμφανίστηκε και είπε οτι βρήκε εταιρία, χωρις να την κατονομάσει. Ο ιδιος, επειδή απο την αρχή ζητούσε τεχνικές προδιαγραφές και νομικό πλαισιο, για αυτο περασε χθες απο την ΚΕΦΕ. «Ειναι δυνατόν προεδρος του κομματος να μην μπορει να μπει στην ΚΕΦΕ; Τι ειναι ιερατείο; Εγω πρεπει να εγγυηθώ τη διαφάνεια, διαχειριζόμαστε κρατικό χρήμα», ανέφερε.\nΟπως κατέληξε ο κ. Μειμαρακης το θεμα ειναι λήξαν απο τη στιγμη που ο νομικός σύμβουλος θα γνωμοδοτήσει. «Αυτο δεν ειναι θεμα της ΚΕΦΕ;», σημειωσε, ενω απαντώντας στη χθεσινοβραδινή δήλωση του Ανδρέα Παπαμιμίκου, οτι η επιλογή της εταιρίας δεν ειναι θεμα της ΚΕΦΕ, τονισε: «Τοτε γιατι το συζητάνε ενα μήνα εκεί; Και αν δεν ειναι αρμοδιότητα της ΚΕΦΕ τι κάνουν εκεί; Ποιος θα την ορίσει ο γενικός διευθυντής που ειναι διορισμένος;»\nΣυνεργάτες του κ. Μειμαρακη επεσήμαναν το γεγονός οτι η ανάρτηση στο διαδίκτυο, τελικά αργά χθες το βράδυ στις 23:30, των τεχνικών προδιαγραφών για τις εταιρίες, ήρθε επειτα απο την παρεμβαση του προέδρου του κομματος, η οποία απαντά οπως ελεγαν οι συνεργάτες του και σε οσους διαρρέουν οτι θα αποσυρθεί απο τη διαδικασια.\nΤο αντίθετο επιδιώκει ο κ. Μειμαρακης λένε, να διασφαλιστεί η διαδικασια και να φτάσει μέχρι τέλους. «Άλλοι θα φτάσουν;…», σημείωναν με νόημα, ενω δεν σχολίαζαν το θεμα Συνεδρίου, το οποίο οπως ελεγαν «δεν το βλέπουν»…\nΣχετικά με το αίτημα του Άδωνη Γεωργιάδη για συναντηση των τεσσάρων υποψηφίων πριν την Κοινοβουλευτική Ομαδα, η πλευρά Μειμαρακη απαντά πως ο προεδρος της ΝΔ μιλά με όλους, δεν εχει αρνηθεί ποτέ να τους δει, υπενθυμιζοντας οτι η τελευταία συναντηση των τεσσάρων έγινε με πρωτοβουλία του κ. Μειμαρακη.\n«Χαίρομαι ειλικρινά που οι συνεργάτες του κ. Ευάγγελλου Μεϊμαράκη διέψευσαν επισήμως σχόλια και δημοσιεύματα, που άφηναν υπονοούμενα για «μαιμουδιές» και «οικονομικό όφελος» κατά τη διαδικασία επιλογής της εταιρείας, που θα αναλάβει την διεξαγωγή των εκλογών.\nΑπό τη πρώτη στιγμή, οι διαδικασίες ήταν απόλυτα διαφανείς και δεν αφορούσαν την ΚΕΦΕ, όπως κατηγορηματικά είχα δηλώσει. Κάτι που επιβεβαίωσε και η σχετική γνωμοδότηση του Νομικού Συμβούλου της Νέας Δημοκρατίας.\nΕπιτέλους, ας επικρατήσει η ενότητα και η ψυχραιμία για το καλό της παράταξης».\nΔήλωση των τεσσάρων υποψηφίων\nΜετά τη συνάντησή τους οι υποψήφιοι για την προεδρία της Νέας Δημοκρατίας εξέδωσαν την ακόλουθη κοινή δήλωση :


Τι γύρευαν τόσοι "λομπίστες" στην Αθήνα;\nDAX 10.816,66 +1,83%\nCAC 4.818,85 +1,61%\nDow Jones 24.545,34 +0,50%\nΠέμπτη, 29-Μαρ-2018 16:53\nΔεκάδες λομπίστες, επαγγελματιών δηλαδή που γεφυρώνουν το δημόσιο με τον ιδιωτικό τομέα σε όλο τον κόσμο, βρέθηκαν τις προηγούμενες μέρες στην Αθήνα, στο πλαίσιο του Interel Global Partnership - EMEA Summit.\nΤο Interel Global Partnership (IGP), είναι το μεγαλύτερο παγκοσμίως δίκτυο ανεξαρτήτων εταιρειών public affairs, με παρουσία σε εβδομήντα χώρες. Η εαρινή... σύναξη των λομπιστών έγινε για πρώτη φορά εκτός Βρυξελλών, όπου παραδοσιακά πραγματοποιείται και έγινε στην Αθήνα.\nΗ κίνηση αυτή αποτελεί , όπως τονίστηκε, ψήφο εμπιστοσύνης για την πορεία της χώρας. Αυτό ακριβώς "εκμεταλλεύτηκε" η εταιρεία Rollerdeck Associates, η οποία εκπροσωπεί το δίκτυο στην Ελλάδα, για να φέρει στην Αθήνα κορυφαίους επαγγελματίες του χώρου, από την Ευρώπη, και να ανοίξει το δημόσιο διάλογο για το ρόλο των Public Affairs στην πολύπαθη διαδικασία λήψης αποφάσεων στην χώρα μας.


Κάλεσμα Γαλαμάτη στους βουλευτές της Β Θεσσαλονίκης\nΟ Δημήτρης Γαλαμάτης τους κάλεσε. Τώρα, πόσοι θα ανταποκριθούν, είναι αλλουνού παπά Ευαγγέλιο! Ο δήμαρχος Βόλβης συγκάλεσε για αύριο, Τετάρτη, σύσκεψη για το μέλλον των λιμνών Βόλβης και Κορώνειας, καθώς και...\nτων Μακεδονικών Τεμπών. Στη σύσκεψη έχουν προσκληθεί όλοι οι βουλευτές της Β’ περιφέρειας Θεσσαλονίκης (δηλαδή οι Γερανίδης και Αρβανιτίδης απο το ΠΑΣΟΚ, οι Καράογλου και Αναστασιάδης απο τη ΝΔ, ο Άγγελος Τζέκης απο το ΚΚΕ, ο Κυριάκος Βελόπουλος απο το ΛΑΟΣ και η Ευαγγαλία Αμανατίδου-Πασχαλίδου, απο το ΣΥΡΙΖΑ) .\nΣτην επιστολή που έστειλε στους βουλευτές ο δήμαρχος, μιλάει λόγο για την αναγκαιότητα άμεσης διαμόρφωσης κοινού πλαισίου δράσης και παρεμβάσεων για την προστασία των λιμνών, ενόψει και του νέου πλαισίου δράσης για την περιοχή απο το ΥΠΕΚΑ.\nΒροχές και καταιγίδες, οι οποίες πιθανόν να είναι παροδικά ισχυρές,…\nΒικί: Πολύ έμπειρη ομάδα ο ΠΑΟΚ, δεν θα είναι εύκολο για την Βασιλεία\nΠρόεδρος ΑΠΟΕΛ: Και ο Πέδρο Κόντε στους στόχους μας\nΣτ. Κοντονής: Οσοι με αποδοκιμάζουν είναι φασίστες και χιτλερικοί


ΟΙΚΟ.ΠΟΛΙ.Σ.: Στρατόπεδο Χαϊδαρίου: Φωτοβολταϊκά 20MW με ΣΔΙΤ που θα καλύψουν 500 στρέμματα, το 1/6 της έκτασης - Ας είμαστε σε επιφυλακή\nΣτρατόπεδο Χαϊδαρίου: Φωτοβολταϊκά 20MW με ΣΔΙΤ που θα καλύψουν 500 στρέμματα, το 1/6 της έκτασης - Ας είμαστε σε επιφυλακή\n[Φωτ. πάνω είσοδος - κάτω το Στρατόπεδο και το Ποικίλο Όρος τη δεκαετία '50 -'60]\nΣτις 20 Φεβρουρίου 2013 πραγματοποιήθηκε ημερίδα του ΥΕΘΑ και του ΥΠΕΚΑ με θέμα τα "πράσινα στρατόπεδα". Περισσότερες πληροφορίες ΕΔΩ ΕΔΩ ΕΔΩ ΕΔΩ.\nΔείτε και ΕΔΩ την κα Μάρω Ευαγγελίδου, Γραμματέα του ΥΠΕΚΑ να παρουσιάζει την κεντρική ιδέα του Υπουργείου.\nΚατ' αρχάς η αρχική ιδέα μπορεί να φαίνεται ενδιαφέρουσα, όμως τουλάχιστον όσον αφορά το Στρατόπεδο Χαϊδαρίου έχουμε σοβαρές διαφωνίες. Σύμφωνα με έγκυρες πληροφορίες ανθρώπων που συμμετείχαν στην ημερίδα για το Στρατόπεδο Χαϊδαρίου προβλέπεται η εγκατάσταση φωτοβολταϊκών με ισχύ 20MW η οποία θα γίνει με ΣΔΙΤ σε περιοχή του Ποικίλου Όρους που δεν επιτρέπεται βάση του 2742/99. Δηλαδή στη ζώνη Α'.\nΔηλώνουμε ότι δεν συμφωνούμε με τον επαναπροσδιορισμό των ζωνών προστασίας προς το χειρότερο, αντίθετα έχουμε συνυπογράψει πρόταση για το Όρος Αιγάλεω-Ποικίλου και τη Λίμνη Κουμουνδούρου για την περαιτέρω θωράκιση και ανάδειξη της περιοχής [ΕΔΩ] την οποία και έχουμε καταθέσει στο ΥΠΕΚΑ, ΟΡΣΑ και άλλους αρμοδίους φορείς.\nΕπιπρόσθετα η εγκατάσταση φωτοβολταϊκών ισχύος 20MW θα καλύψει μια περιοχή 400-500 στρέμματα, η προγραμματική συμφωνία ΣΔΙΤ προφανώς θα προβλέπει μακρόχρονη λειτουργία (μπορεί και 99 χρόνια) γεγονός που ακυρώνει την οποιαδήποτε προοπτική απομάκρυνσης του Στρατοπέδου και δημιουργεί τις προϋποθέσεις για να αμφισβητηθεί ο δημόσιος χαρακτήρας της περιοχής. Με άλλα λόγια ο ιδωτικός τομέας αρχίζει να "βάζει πόδι" στο φιλέτο του Στρατοπέδου Χαϊδαρίου.\nΤο ερώτημα είναι τι προτείνει η τοπική κοινωνία για το Στρατόπεδο Χαϊδαρίου και πως μπορεί να συντονίσει τον αγώνα της για την υπεράσπιση α) της Οικολογικής αξίας της περιοχής β) της δημόσιας περιουσίας γ) την προοπτική της απομάκρυνσης του Στρατοπέδου Χαϊδαρίου.\nΕμείς έχουμε καταθέσει αρχικές και βασικές προτάσεις ειδικά για το Σ.Χ το 2010 σε ημερίδα του ΑΣΔΑ το 2010 (ΕΔΩ) και σε ημερίδα του ΣΥΝΑΣΠΙΣΜΟΥτο 2008 (ΕΔΩ)\nΑναρτήθηκε από OIKO.ΠΟΛΙ.Σ. Χαϊδαρίου στις Κυριακή, Φεβρουαρίου 24, 2013\nΕτικέτες Ίχνη Όρους Αιγάλεω - Ποικίλου, ΟΙΚΟ.ΠΟΛΙ.Σ. Χαϊδαρίου, Στρατόπεδο Χαϊδαρίου, ΥΠΕΚΑ\nΌπου υπάρχει κτίριο στο στρατόπεδο είναι καλό και θεμιτό στην ταράτσα του να εγκατασταθούν φωτοβολταϊκά.\nΤα ωφέλη θα είναι πολλά.\nΑλλά αν κοπούν δέντρα ή αν χρησιμοποιηθεί ελεύθερη έκταση για την εγκατάσταση φωτοβολταϊκών είναι σπατάλη διαθέσιμου χώρου και καταστροφή του περιβάλλοντος.


Messolonghi News: «Πλούτου-Πενίας-Διάλογοι» από το 1ο Λύκειο Μεσολογγίου σε Αιτωλικό και Μεσολόγγι\n«Πλούτου-Πενίας-Διάλογοι» από το 1ο Λύκειο Μεσολογγίου σε Αιτωλικό και Μεσολόγγι\nΤην θεατρική παράσταση «Πλούτου-Πενίας-Διάλογοι» παρουσιάζει η θεατρική ομάδα των μαθητών του 1ου Λυκείου Μεσολογγίου την Παρασκευή 10-7-2015, στο θέατρο στο Λιμάνι Μεσολογγίου, ώρα 9:30 και την Κυριακή 12-7-2015 στο ανοιχτό θέατρο Αιτωλικού, ώρα 9:30΄..\nΗ παράσταση στηρίζεται στην Αριστοφανική κωμωδία «Ο Πλούτος». Ο Αριστοφάνης διακωμωδεί την κακή διανομή του Πλούτου, που, επειδή είναι τυφλός, πηγαίνει στους κακούς. Αλλά ένας χρηστός πολίτης, ο Χρεμύλος, μαζί με τον τετραπέρατο δούλο του Καρίωνα, περιθάλπουν τον τυφλό, τιμωρημένο από το Δία, θεό Πλούτο, που μικρός τυφλώθηκε για να αποφεύγει τους δίκαιους, τους σοφούς και τους έντιμους. Ο Θεός Πλούτος λοιπόν ξαναβρίσκει το φως του, μετά την γιατρειά που του προσφέρουν ο Χρέμυλος με τον δούλο του. Εκείνος δίνει τα πλούτη του στους αγαθούς και τους κακούς τους κάνει φτωχούς.\nΤο Αριστοφανικό κείμενο πάντα επίκαιρο, προσφέρεται για προσαρμογή στην σημερινή κοινωνική και οικονομική και πραγματικότητα.\nΜουσική: Χρήστος Βλαχογιάννης\nΤεχνική υποστήριξη: Θεατρική Ομάδα Αιτωλικού «στη σκηνή».\nΑναρτήθηκε από Dimitrios Malavetas στις 7/07/2015 03:12:00 μ.μ.


Στη Βουλιαγμένη προπονήθηκε το No12 του παγκόσμιου τένις — Δημοσιογράφος\nΣτα ανακαινισμένα γήπεδα τένις του Δημοτικού Αθλητικού Κέντρου Βουλιαγμένης προπονήθηκε ο διεθνής τενίστας Ντένις Σαποβάλοφ. Ο Καναδός αθλητής, ο οποίος αυτή τη στιγμή βρίσκεται στη 12η θέση της παγκόσμιας κατάταξης επέλεξε να κάνει την προετοιμασία του στο Καβούρι ενόψει της συμμετοχής του στο τουρνουά Γκραν Σλαμ που θα διεξαχθεί στην Αυστραλία στις 8 Φεβρουαρίου 2021 (Australian Open).\nΟ σπουδαίος αθλητής προπονούνταν καθημερινά για δύο εβδομάδες τον περασμένο Δεκέμβριο ενώ εκτός από τα γήπεδα τένις, χρησιμοποίησε και τον στίβο μαζί με τον προπονητή του. Μάλιστα, ο Καναδός τενίστας είχε και μια σύντομη συνάντηση με τους ανθρώπους της διοίκησης του Αθλητικού Ομίλου Βουλιαγμένης εκφράζοντας τον θαυμασμό του για το πολύ ψηλό επίπεδο των αθλητικών εγκαταστάσεων και τον ποιοτικό τάπητα που έχουν τα γήπεδα τένις.\nΝα σημειώσουμε πως ο ελαστικός τάπητας που έχει τοποθετηθεί στα γήπεδα είναι τελευταίας γενιάς και είναι ο ίδιος που διαθέτουν τα κορυφαία γήπεδα τένις στον κόσμο στα οποία διεξάγονται τα μεγάλα τουρνουά όπως το US Open και το Australia Open.\nO Ντένις Σαποβάλοφ σε ηλικία 17 ετών είχε κατονομαστεί ως ο αθλητής της επόμενης γενιάς για το άθλημα της αντισφαίρισης. Μπορεί ακόμα να μην έχει καταφέρει να κερδίσει κάποιον μεγάλο τίτλο, αλλά όπως τονίζουν οι ειδικοί του αθλήματος, η διάκριση για τον 21χρονο πλέον αθλητή πλησιάζει. Μάλιστα, το 2020 σκαρφάλωσε για πρώτη φορά στην καριέρα του στο Top10 της παγκόσμιας κατάταξης.\nΤο πλήρως ανακαινισμένο και σύγχρονο Αθλητικό Κέντρο Βουλιαγμένης σφύζει από ζωή παρά τα περιοριστικά μέτρα για την πανδημία του κορονοϊού. Τα ατομικά αθλήματα, όπως το τένις και ο στίβος δεν έχουν απαγορευτεί με αποτέλεσμα οι δημότες να επισκέπτονται το ΔΑΚ προκειμένου να αθληθούν. Ειδικότερα όσον αφορά τα γήπεδα του τένις, τις περισσότερες ώρες της ημέρας είναι γεμάτα και γι’ αυτό το λόγο, ο ΑΟ Βουλιαγμένης σε συνεργασία με τον Δήμο Βάρης Βούλας Βουλιαγμένης φρόντισαν να βρουν διαθέσιμες ώρες προκειμένου ο ταλαντούχος Ντένις Σαποβάλοφ να προπονηθεί.\nΤέλος, ο Καναδός τενίστας με ελληνικές ρίζες, μέσω των προσωπικών του λογαριασμών στα μέσα κοινωνικής δικτύωσης, «ανέβαζε» φωτογραφίες και βίντεο τόσο από την Αθήνα όσο και από τη Βουλιαγμένη ενώ κάποια δημοσιεύματα αναφέρουν πως ο Ντένις Σαποβάλοφ σκέφτεται να αγοράσει σπίτι στη Βούλα και να εγκατασταθεί μόνιμα στην περιοχή.\n« Οικονομική «ένεση» για τα σωματεία της περιοχής\nΜάξιμος Δράκος: Πιάνο μαζί με τον Θάνο Μικρούτσικο »


Blog - Όταν οι άνδρες επιλέγουν κόσμημα | funkyjewel.com\nΌταν οι άνδρες επιλέγουν κόσμημα\n26/12/2016 11:07 μ.μ. By funky jewel funkyjewel, άνδρας, κόσμημα,\nΤο ανδρικό κόσμημα έχει αρχίσει να αποκτάει τη δική του σημαντική θέση στη συλλογή του funkyjewel. Παρατηρούμε πλέον πως ακόμη και οι πιο δύσπιστοι, δοκιμάζουν να φορέσουν ένα βραχιόλι ματάκι ή κολιέ με charms. Ξεκινούν από κάτι απλό, το οποίο συνήθως θα είναι μονόχρωμο και θα έχει ως κύριο υλικό το δέρμα και στις επόμενες αγορές τους αρχίζουν να «ψάχνουν» μία customized επιλογή με την αγαπημένη τους πέτρα ή με μέταλλο.\nΗ ανδρική συλλογή του funkyjewel προτείνει κυρίως βραχιόλια- μακραμέ, με δέρμα, ματάκι και πέτρες όπως είναι το μάτι του τίγρη, ο αχάτης, ο όνυχας ή το τιρκουάζ- και μακριά, μακραμέ κολιέ ή ροζάρια με λεπτομέρειες από πέτρες και μέταλλο.\nDo it like Johnny\nΠαίρνουμε το πιο bohemian παράδειγμα του Johnny Depp και δημιουργούμε τη δική μας, funky τάση στο ανδρικό κόσμημα. Σημασία έχει ένας άνδρας να φορέσει αυτό που πιστεύει πως θα δείχνει φυσικό επάνω του και θα μπορεί να υποστηρίξει με βάση το προσωπικό στιλ του. Ξεκινήστε λοιπόν μπερδεύοντας τα απλά υλικά και στοιχεία και τολμήστε με τον καιρό, σε πιο artistic design και ιδιαίτερες πέτρες!\nΟι άνδρες δεν επιλέγουν κόσμημα με βάση τη μόδα\nΑυτό που μας ιντριγκάρει στους άνδρες, είναι πως δε θα ακολουθήσουν εύκολα τη μόδα. Το ανδρικό κόσμημα έχει περισσότερο συναισθηματική βάση για εκείνους, συγκριτικά με τις γυναίκες που διαλέγουν αφού πρώτα έχουν παρακολουθήσει τις τάσεις στα catwalks. Ένας άνδρας θα επιλέξει εκείνο που πραγματικά τον εκφράζει, κάτι που θα του έχει δωρίσει ένα αγαπημένο πρόσωπο ή ένα κόσμημα θα τον φέρνει πιο κοντά σε μία σημαντική ανάμνηση.\nΔερμάτινο βραχιόλι με μαγνήτη για κούμπωμα.\nΚολιέ με charms Βραχιόλι κορδόνι με ματάκι.\nΜακραμέ μακρύ κολιέ με μάτι τίγρη, αχάτη ή όνυχα.\nΦτιάξε το δικό σου κόσμημα συνδυάζοντας το ύφασμα με το δέρμα και τις πέτρες με το μέταλλο.


BeeChannel: Νέα είσοδος στο δίκτυο της HELLASNET για τη Κεντρική Μακεδονία και μετονομασία σε Atlas TV...\nΟ Δεκέμβριος φέρνει την επίσημη έναρξη του τηλεοπτικού δικτύου HELLASNET, που δίνει φωνή σε όλη την Ελλάδα μέσα από 11 περιφερειακά κανάλια και κάλυψη ψηφιακού σήματος μέσω της Digea στις αντίστοιχες περιφερειακές ζώνες της χώρας... Πιο συγκεκριμένα το νέο δίκτυο ευελπιστεί να ανανεώσει το τηλεοπτικό τοπίο της χώρας, που θα συνδυάζει ενημέρωση με ψυχαγωγία μέσα από τα 11 περιφερειακά κανάλια του δικτύου HELLASNET: "Attica TV (Αττική), Atlas TV (Θεσσαλονίκη - Κεντρική Μακεδονία), Alfa Τηλεόραση (Ανατολική Μακεδονία και Θράκη), Corfu Channel (Δυτική Ελλάδα), Δίκτυο 1 Καστοριάς (Δυτική Μακεδονία), ΕΝΑ Κεντρικής Ελλάδας (Στερεά Ελλάδα), Irida TV (Δωδεκάνησα), PLP Αχαΐας (Πελοπόννησος), Sitia TV Λασιθίου (Κρήτη), TRT Μαγνησίας (Θεσσαλία) και TVM Λέσβου (Βόρειο Αιγαίο)"...\nHELLASNET: Όλη η Ελλάδα ένα κανάλι!\nΓια πρώτη φορά έντεκα περιφερειακοί σταθμοί, από όλα τα γεωγραφικά διαμερίσματα της χώρας ενώνονται, για να δημιουργήσουν το πιο δυνατό ενημερωτικό και ψυχαγωγικό δίκτυο. Πρόκειται για μια τηλεοπτική πρόταση δοκιμασμένη και εξαιρετικά επιτυχημένη σε χώρες. όπως η Γαλλία και οι ΗΠΑ. Ένα τηλεοπτικό σχήμα που ενώνει το κέντρο με την Περιφέρεια, διατηρώντας αναλλοίωτα τα ιδιαίτερα χαρακτηριστικά του κάθε τόπου. Η πρόταση της HELLASNET φιλοδοξεί να αλλάξει την αντίληψη μας για την τηλεόραση, αναδεικνύοντας τους περιφερειακούς τηλεοπτικούς σταθμούς απ΄ όλες τις γωνίες της Ελλάδας σε πρωταγωνιστές. Έτσι το «τηλεοπτικό σπίτι» του κάθε πολίτη, θα είναι διαρκώς συνδεδεμένο με κάθε γωνία της Ελλάδας και ταυτόχρονα με ολόκληρο τον κόσμο. Με αυτό τον τρόπο η HELLASNET θα αποτελέσει ένα πρωτότυπο και μοναδικό δίαυλο ενημέρωσης και επικοινωνίας.\nΤο πρόγραμμα του νέου τηλεοπτικού δικτύου θα παρουσιαστεί επίσημα στις 2 Δεκεμβρίου, σε ειδική εκδήλωση στο Μουσείο της Ακρόπολης.\nΟι ραγδαίες εξελίξεις στο ραδιοτηλεοπτικό τοπίο και ο νόμος που προσφάτως ψηφίστηκε για τις τηλεοπτικές άδειες οδηγεί το BeeChannel σε αλλαγές και ένταξη στο πανελλαδικό δίκτυο HELLASNET, ενώ παράλληλα μετονομάζεται σε ATLAS με εγκαταστάσεις και στούντιο και στη Θεσσαλονίκη. Από την Τρίτη 1 Δεκεμβρίου το σήμα του σταθμού θα εκπέμπει στον αέρα με το νέο όνομα, νέο πρόγραμμα και αναδιαμορφωμένη δομή. Το πρόγραμμα εμπλουτίζεται με νέες ελληνικές και ξένες εκπομπές, ψυχαγωγικά μαγκαζίνο, ταινίες ελληνικού και ξένου κινηματογράφου και πλούσιο ενημερωτικό περιεχόμενο. Το δελτίο ειδήσεων με ενημέρωση και ρεπορτάζ από την Κεντρική Μακεδονία θα προβάλλεται καθημερινά στις 20.30.\nΠρόκειται για μια νέα συνεργασία που εντάσσεται στην εξέλιξη της τηλεόρασης στην περιφέρεια με στόχο την παροχή αναβαθμισμένων τηλεοπτικών υπηρεσιών. Σταθερή παραμένει η υπόσχεση της ομάδας του τηλεοπτικού σταθμού να συνεχίσει να είναι κοντά στους θεατές του, με συνέπεια και σεβασμό, όπως τα τελευταία 23 χρόνια.


FluBot Android malware: Οι αρχές διέκοψαν τη λειτουργία του – Godzila News\nΗ Europol ανακοίνωσε τη διακοπή λειτουργίας του Android malware FluBot μετά από μια συντονισμένη επιχείρηση από υπηρεσίες επιβολής του νόμου αρκετών χωρών. Οι αρχές είχαν ξεκινήσει ενδελεχή έρευνα για τον εντοπισμό της κρίσιμης υποδομής του FluBot.\nΑπό το 2020, το FluBot έχει μολύνει τουλάχιστον 60.000 συσκευές, με τα περισσότερα θύματα να βρίσκονται στην Ισπανία.\nΟι χώρες που συμμετείχαν στην επιχείρηση καταστολής του malware ήταν: οι Ηνωμένες Πολιτείες, η Αυστραλία, το Βέλγιο, η Φινλανδία, η Ουγγαρία, η Ιρλανδία, η Ισπανία, η Σουηδία, η Ελβετία και η Ολλανδία.\nΔείτε επίσης: Tim Hortons: Παρακολουθούσε τους πελάτες της μέσω του mobile app\n“Γνωστό ως FluBot, αυτό το Android malware εξαπλώνεται επιθετικά μέσω SMS, κλέβοντας κωδικούς πρόσβασης, online τραπεζικά στοιχεία και άλλες ευαίσθητες πληροφορίες από μολυσμένα smartphone σε όλο τον κόσμο. Η υποδομή του διαταράχθηκε επιτυχώς νωρίτερα τον Μάιο από την Ολλανδική Αστυνομία (Politie), και έτσι αυτό το είδος κακόβουλου λογισμικού είναι ανενεργό“, ανέφερε σε δήλωσή της η Europol.\nΣύμφωνα με την ολλανδική αστυνομία, έγινε επιτυχημένη αποσύνδεση δέκα χιλιάδων θυμάτων από το δίκτυο FluBot και παρεμποδίστηκαν πάνω από 6,5 εκατομμύρια spam SMS που προσπαθούσαν να φτάσουν στις συσκευές υποψήφιων θυμάτων.\nΑξίζει να σημειωθεί ότι ήδη από το Μάρτιο του περασμένου έτους, η αστυνομία στην Ισπανία συνέλαβε τέσσερις υπόπτους που τότε θεωρούνταν βασικά μέλη της επιχείρησης FluBot, καθώς το Android malware είχε μολύνει χρήστες στην περιοχή. Η παύση στη διανομή του ήταν παροδική, ωστόσο. Μετά από λίγο, το κακόβουλο λογισμικό επανήλθε ακόμα πιο δυναμικό και άρχισε να στοχεύει Android χρήστες και σε άλλες χώρες.\nΑυτή τη φορά, όμως, τα πράγματα φαίνεται να είναι διαφορετικά. Σύμφωνα με τη Europol, η υποδομή FluBot Android malware βρίσκεται υπό τον έλεγχο των αρχών επιβολής του νόμου. Αυτό σημαίνει ότι δεν μπορεί να επιστρέψει σε λειτουργία.\nΠρος το παρόν, οι αρχές δεν έχουν μιλήσει για συλλήψεις μελών της ομάδα πίσω από το malware. Επομένως, οι υπηρεσίες επιβολής του νόμου μπορεί να επικεντρώθηκαν στη διακοπή της υποδομής του κακόβουλου λογισμικού σε αυτό το στάδιο.\nΗ Europol σημείωσε ότι συνεχίζει τις έρευνες για τον εντοπισμό ατόμων πίσω από το κακόβουλο λογισμικό.\nFluBot Android malware: Ταχεία ανάπτυξη\nΤο FluBot είναι ένα κακόβουλο λογισμικό Android που διανέμεται κυρίως μέσω SMS με κακόβουλα links και κλέβει credentials τραπεζικών και cryptocurrency λογαριασμών παραπλανώντας τους χρήστες με σελίδες phishing που μοιάζουν με τις νόμιμες σελίδες τραπεζικών εφαρμογών κλπ.\nΤο FluBot malware μπορεί να έχει πρόσβαση και σε μηνύματα SMS, ενώ μπορεί επίσης να παρακολουθεί τις ειδοποιήσεις, έτσι ώστε ο έλεγχος ταυτότητας δύο παραγόντων και οι κωδικοί OTP να μπορούν να χρησιμοποιηθούν αμέσως.\nΗ ταχεία εξάπλωσή του οφείλεται στην κατάχρηση της λίστας επαφών των μολυσμένων συσκευών, για την αποστολή SMS σε όλες τις επαφές. Τα θύματα βλέπουν ότι το μήνυμα έρχεται από γνωστό άτομο και θεωρούν ότι είναι έμπιστο.\nΤο άτομο του οποίου η συσκευή χρησιμοποιείται για την αποστολή των spam μηνυμάτων δεν παρατηρεί τίποτα περίεργο, καθώς όλα συμβαίνουν στο παρασκήνιο. Με αυτόν τον τρόπο, το FluBot αύξησε γρήγορα τον αριθμό των θυμάτων.\nΕάν πιστεύετε ότι το FluBot μπορεί να έχει μολύνει τη συσκευή σας, η Europol προτείνει να πραγματοποιήσετε επαναφορά εργοστασιακών ρυθμίσεων που θα διαγράψει όλα τα δεδομένα στα σημεία που μπορούν να φιλοξενήσουν κακόβουλο λογισμικό.\nThe post FluBot Android malware: Οι αρχές διέκοψαν τη λειτουργία του appeared first on SecNews.gr.\nΕκατοντάδες βάσεις δεδομένων Elasticsearch στόχος των χάκερ


Λαζάνια με μανιτάρια – Χρυσές Συνταγές\n1 κιλό μανιτάρια πορτομπέλο,\nΓια την κρέμα με ρικότα\n¾ φλ. τυρί παρμεζάνα, τριμμένο\nΦτιάχνετε το ραγού μανιταριών: Σε ένα μεγάλο τηγάνι, λιώνετε το βούτυρο με το ελαιόλαδο σε μέτρια-δυνατή φωτιά. Προσθέτετε το κρεμμύδι και σοτάρετε μέχρι να μαλακώσει και να πάρει λίγο χρώμα. Προσθέτετε τα σκόρδα και σοτάρετε για ακόμα ένα λεπτό. Προσθέτετε τα μανιτάρια. Σοτάρετε ανακατεύοντας κατά διαστήματα μέχρι να μαραθούν και να είναι μαλακά. Περιχύνετε με το κρασί και το αφήνετε να εξατμιστεί για 1 περίπου λεπτό. Συνεχίζετε με τις ντομάτες, την πάστα ντομάτας, το θυμάρι, αλάτι και πιπέρι. Χαμηλώνετε τη φωτιά και σιγοψήνετε για 30 λεπτά μέχρι τα μανιτάρια να είναι καλά ψημένα και η σάλτσα να δέσει. Προσθέτετε την κρέμα γάλακτος και αφήνετε κατά μέρος. Μπορείτε να φυλάξετε το ραγού μανιταριών στο ψυγείο σκεπασμένο για 24 ώρες πριν να ετοιμάσετε τα λαζάνια.\nΓια το στήσιμο: Προθερμαίνετε το φούρνο στους 200°C βαθμούς. Παίρνετε ένα ορθογώνιο σκεύος για λαζάνια 23Χ33 εκ. περίπου. Απλώνετε ένα φλιτζάνι ραγού μανιταριών στη βάση του σκεύους. Βάζετε από πάνω 4 φύλλα λαζάνια το ένα λίγο πάνω από το άλλο. Βάζετε ½ φλιτζάνι κρέμα ρικότας πάνω από τα λαζάνια. Πασπαλίζετε με ½ φλιτζάνι μοτσαρέλα τριμμένη. Απλώνετε 1 φλιτζάνι ραγού μανιταριών πάνω από τη μοτσαρέλα.\nΣυνεχίζετε άλλες 4 στρώσεις λαζάνια, ρικότα, μοτσαρέλα, ραγού. Τελειώνετε με μια στρώση λαζάνια, 1 φλιτζάνι κρέμα ρικότα, 2 κουταλιές παρμεζάνα και την υπόλοιπη μοτσαρέλα.\nΨήνετε τα λαζάνια. Καλύπτετε τα λαζάνια με ασημόχαρτο, προσέχοντας να μην αγγίξετε πολύ τα τυριά. Ψήνετε 30 λεπτά. Αφαιρείτε το ασημόχαρτο, χαμηλώνετε το φούρνο στους 175°C και συνεχίζετε το ψήσιμο για άλλα 20 λεπτά μέχρι το τυρί να αρχίσει να παίρνει χρυσό χρώμα.\nΒγάζετε από τον φούρνο και αφήνετε να σταθούν 30 λεπτά τουλάχιστον πριν τα σερβίρετε.


Μικρός σεισμός μεγέθους 1.3 - OSLO REGION NORWAY, Παρασκευή, 22 Οκτ 2021 13:44 (GMT +2) / VolcanoDiscovery\nΜικρός σεισμός μεγέθους 1.3 - OSLO REGION NORWAY, Παρασκευή, 22 Οκτ 2021 13:44 (GMT +2) -\n22 Oct 13:50 UTC: Πρώτα να αναφέρει: NORSAR after 2 hours and 5 minutes.\nΗμερομηνία & time: 22 Oct 2021 11:44:43 UTC -\nΤοπική ώρα στο επίκεντρο: Παρ, 22 Οκτ 2021 13:44 (GMT +2)\nΕπίκεντρο γεωγραφικό πλάτος / γεωγραφικό μήκος: 59.23°N / 10.57°E↗ (Νορβηγία)\nAntipode: 59.23°S / 169.43°W↗\n8 km (5 mi) ΒΑ of Årøysund (pop: 2,050) --> Δείτε κοντινούς σεισμούς!\n10 km (6 mi) ΝΑ of Tønsberg (pop: 38,900) --> Δείτε κοντινούς σεισμούς!\n11 km (7 mi) ΝΔ of Lervik (pop: 2,330) --> Δείτε κοντινούς σεισμούς!\n21 km (13 mi) Δ of Fredrikstad (pop: 72,800) --> Δείτε κοντινούς σεισμούς!\n21 km (13 mi) ΝΑ of Horten (pop: 17,700) --> Δείτε κοντινούς σεισμούς!\n23 km (14 mi) ΒΑ of Sandefjord (pop: 42,700) --> Δείτε κοντινούς σεισμούς!\n23 km (14 mi) ΝΔ of Moss (pop: 34,500) --> Δείτε κοντινούς σεισμούς!\n36 km (23 mi) ΒΑ of Larvik (pop: 23,100) --> Δείτε κοντινούς σεισμούς!\n61 km (38 mi) ΝΑ of Ντράμεν (pop: 90,700) --> Δείτε κοντινούς σεισμούς!\n77 km (48 mi) Ν of Όσλο (pop: 580,000) --> Δείτε κοντινούς σεισμούς!


Η φουρνάρισσα που δεν καίει ψωμιά αλλά όλη τη Θεσσαλονίκη! [Εικόνες] - LINE LIFE\nΑρχική Όμορφος Κόσμος Η φουρνάρισσα που δεν καίει ψωμιά αλλά όλη τη Θεσσαλονίκη! [Εικόνες]\nΗ φουρνάρισσα που δεν καίει ψωμιά αλλά όλη τη Θεσσαλονίκη! [Εικόνες]\nΠόσες φορές σας έχει τύχει να μπείτε μέσα σε ένα φούρνο και να εντυπωσιαστείτε απο την Φουρνάρισσά; Φαντάζομαι ελάχιστες. Όμως μέσα απο αυτό εδώ το blog έχουμε αναδείξει μια δυο περιπτώσεις κοριτσιών τόσο στην Αθήνα αλλά και αλλού που δεν έχουν να ζηλέψουν σε τίποτε τα πολυδιαφημισμένα μοντελο-πρότυπα των περιοδικών και των εφημερίδων.\nΓνωρίστε την… αξίζει\nΠηγές: nassos blog, newsone\nΠροηγούμενο άρθρο Ανέκδοτο: Ένας τύπος βλέπει στο Δρόμο μια Γκόμενα με τα τελειότερα… ΣTHθη στο κόσμο.\nΕπόμενο άρθρο Βάσω Λασκαράκη: Έχω κυτταρίτιδα, έχω χαλάρωση και έχω ανοίξει…


Παράξενο Φρούτο (Strange fruit) | The New Black\nHome / Κινηματογράφος-Τηλεόραση / Παράξενο Φρούτο (Strange fruit)\nΗ ταινία κινουμένων σχεδίων μικρού μήκους “Strange Fruit” (2013) των Shimi Ashresay και Hili Noy αποτελεί την αφορμή για μια σειρά σκέψεων σχετικά με τη διαμόρφωση του χαρακτήρα μας και τη δυνατότητά μας να συνεχίσουμε να πιστεύουμε σε ένα σύστημα προσωπικής συνείδησης ανεξαρτήτως από αυτό που μας υπαγορεύει το περιβάλλον και η κατευθυνόμενη εκπαίδευση.\nΣχετικά με την υπόθεση, η καθημερινότητα ενός πατέρα και του γιου του αλλάζει όταν ένα αγόρι διαφορετικού χρώματος «εισβάλλει» στη ζωή τους. Τα δύο αγόρια γίνονται φίλοι μέσα από το παιχνίδι, αλλά εμπόδιο στη σχέση τους θα σταθεί ο αδιάλλακτος πατέρας που θα μάθει προοδευτικά στο γιο του ότι ο «ξένος» είναι μίασμα για τους υπόλοιπους επιμένοντας να το σκουπίζει κάθε φορά που έρχεται σε επαφή με τον τελευταίο. Γρήγορα, το αγόρι θα παραβλέψει τα τρυφερά συναισθήματα για το φίλο του και θα φθάσει να γίνει ένας εγκληματίας γεμάτος μίσος… μέχρι τη στιγμή που ο ίδιος θα αντιμετωπισθεί ως «ξένος» χωρίς ωστόσο αυτό να αλλάζει τον αριθμό των θυμάτων του.\nΕίναι χαρακτηριστική η απουσία διαλόγων στην ταινία και η χρήση συμβόλων αποδεικνύοντας ότι η τέχνη και τα συναισθήματα που ένα έργο εμπνέει είναι πανανθρώπινα. Δε θα μπορούσα να φανταστώ καλύτερη ταινία κατά του ρατσισμού και αυτό, διότι οι δημιουργοί δε βιάζονται να τον καταδικάσουν, αλλά επιμένουν με αλληγορίες να περιγράψουν εκτενώς το υπόβαθρο των αποτρόπαιων πράξεων του ρατσισμού. Η απλή αποδοκιμασία θα μπορούσε να χαρακτηριστεί από μερικούς κατευθυνόμενη ανεξαρτήτως του θέματος. Στόχος είναι η ανάπτυξη όλου του ρατσιστικού κατεστημένου ξεκινώντας από την απλή οικογενειακή σχέση και ανάγοντας το εύκολα στην ευρύτερη κοινωνία.\nΕίναι σημαντικό να κατανοήσουμε ότι όλοι μας βιώνουμε εσωτερικές συγκρούσεις όσον αφορά τα «πρέπει» και τα «θέλω» , το «σωστό» και το «λάθος». Ακόμη και το ζήτημα του ρατσισμού δεν είναι ορθά προσδιορισμένο ως λάθος με την έννοια ότι δεν αρκεί να κατακρίνουμε την πράξη και το αποτέλεσμα, αλλά να αναζητήσουμε τα αίτια που οδήγησαν στην πράξη. Όλοι λέμε ότι είμαστε κατά του ρατσισμού. Πόσοι, όμως, το πιστεύουμε πραγματικά και αγωνιζόμαστε για αυτό; Καταδικάζοντας απλώς το ρατσισμό και τους οπαδούς του προοδευτικά γινόμαστε οι ίδιοι ρατσιστές απέναντι στους ρατσιστές εγκαινιάζοντας ένα φαύλο κύκλο μίσους χωρίς αυτό να σημαίνει ότι εκείνοι δεν πρέπει να τιμωρηθούν. Σε αυτό το πλαίσιο, όλες οι διαμαρτυρίες δεν αρκούν και αυτό αποδεικνύεται από την αύξηση των ραγδαίων επεισοδίων στις μέρες μας.\nΠώς λοιπόν κάποιος μπορεί να σταματήσει να πράττει το «κακό»; Τι είναι αυτό που θα τον οδηγήσει στην επιλογή του «καλού»; Ο Σωκράτης υποστήριζε ότι μόνο με τη γνώση του πραγματικά καλού και του πραγματικά κακού (άποψη που συνδέεται με την ιδέα της ύπαρξης μιας αντικειμενικής αλήθειας) μπορεί να αποφεύγει κανείς το «κακό», αναγνωρίζοντας τη γνώση αυτή ως αρετή. Βέβαια στον ισχυρισμό αυτό του Σωκράτη μπορούμε να αντιπαραθέσουμε παραδείγματα ανθρώπων που ενώ γνώριζαν πως αυτό που έπρατταν ήταν «κακό», το έπρατταν. Η γνώση του «καλού» και του «κακού», όπως αυτή τουλάχιστον ορίζεται από τις κοινωνικές νόρμες δεν επαρκεί. Κατά τον Immanuel Kant, το αν θα πράξει ο άνθρωπος το καλό ή το κακό δεν εξαρτάται από τη γνώση του καλού και του κακού αλλά από τη βούληση του να πράξει το καλό για να αποφύγει το κακό. Πολύ δυσκολότερο, λοιπόν, είναι να πείσεις κάποιον να επιθυμεί και το δίκαιο και την αλήθεια, όχι να την αναγνωρίζει. Για το σκοπό αυτό, η διαμόρφωση της προσωπικότητας επηρεάζεται από μια σειρά παραγόντων με κεντρικό άξονα την εκπαίδευση, η οποία οφείλει να αφήνει περιθώρια αμφισβήτησης, διαλόγου και κριτικής σκέψης. Μόνο με αυτόν τον τρόπο, η εκπαίδευση γίνεται ουσιώδης και όχι επιφανειακή.\nΌταν αξιολογούμε ένα συμβάν, επαναλαμβάνω και επισημαίνω ότι πρέπει να βλέπουμε πίσω από αυτό : τα κίνητρα του ατόμου (βούληση) και την ευθύνη του κοινωνικού περίγυρου. Το μίσος για τους θύτες αργά ή γρήγορα θα κάνει εμάς θύτες και φοβάμαι ότι αυτή είναι ακόμη μεγαλύτερη απειλή για την ανθρωπιά μας σε αυτούς τους δύσκολους καιρούς.\nΠηγές φωτογραφιών: www.itsartmag.com, www.toperiodiko.gr, projector-revolt.blogspot.com\nΕπόμενο Άρθρο Μυστήριο στο Σταθμό του Μονάχου


ΘΕΛΕΙ ΣΚΟΤΩΜΑ #3: Ο Kολλητός που δεν ασχολείται με ομάδες - RatPack.gr\nBUZZ | 10/06/2018\nΘΕΛΕΙ ΣΚΟΤΩΜΑ #3: Ο Kολλητός που δεν ασχολείται με ομάδες\nΚαι τώρα ένα σύνθημα που όλους σας ενώνει: «Σήμερα είναι Κυριακή, τα ξύνετε απ' το πρωί».\nΣε είχε στιγματίσει εκείνο το διάλειμμα στο σχολείο...\nΕσύ: Στριμωγμένος σε μια γωνιά στο προαύλιο. Κρατάς με όλη σου τη δύναμη τα κάγκελα για να υπερασπιστείς το τσαλαπατημένο τσίγκινο κουτάκι αναψυκτικού. Παίζεις κατενάτσιο για να το κρατήσεις βιδωμένο στις φτέρνες σου από τα αγρίμια πίσω που σκάγανε καλαμιές. Τον κοιτάς με βλέμμα από κάτω γκρεμός. Τσιρίζεις: «ρεεεΕΕΕΕ, Ρεεεεεεεεεε, μΑλαααακΑΑΑΑΑΑ, ΚΑΝΕ ΚΙΝΗΣΗ ΡΕ ΜΑΛΑΚΑΑΑΑΑ».\nΕκείνος: Ατάραχος, καθισμένος στα αγαπημένα του σκαλάκια. Μισοτελειωμένο τοστάκι στο αριστερό χέρι, σοκολατούχο γάλα στο δεξί, αμφότερα απ' το σπίτι. Το βιβλίο ιστορίας στα πόδια. Περικυκλωμένος από φύτουκλες, συζητούν τα sos και λέει μάθημα ο ένας στον άλλον. Σε κοιτάζει με το γνωστό παγωμένο και αδιάφορο βλέμμα. Με στουμπωμένο στόμα, φωνάζει βαριεστημένα: «Ε ΜΠΟΩ ΓΕ ΜΑΑΚΑ. ΔΓΑΒΑΖΟΥΜΕ. ΑΣΕ ΠΟΥ ΤΓΩΩ». Για να συμπληρώσει τη χαριστική βολή μετά από μία παύση κατάποσης: «Και προσέξτε μη χτυπήσετε μ' αυτό το μαραφέτι. Ελάτε να παίξουμε Ζώα, Φυτά, Πράγματα. Ή Πυθία. Να πιάσουμε και τίποτα».\nΑπό τότε, όλα θα ήταν διαφορετικά. Το χαμογελάκι χωρίς απόκριση στις νικητήριες πρωινές προσευχές της Δευτέρας. Oι μοναχικές πρώτες ώρες μετά από ευρωπαϊκούς διασυρμούς. Aκόμα και οι ποδοσφαιρικές στιγμές που, υπό κανονικές συνθήκες, θα σάς ομόρφαιναν τα ανιαρά μαθήματα αν ανταλλάσσατε, χεράτα, μερικά σουτάκια πάνω στο θρανίο, με τυλιγμένο χαρτάκι τετραδίου.\nΉταν τότε που για να πουλήσει πνεύμα και κουλτουρέ διαφορετικότητα μπροστά στα κορίτσα μαύρες κότες, όταν τον ρώταγαν τι ομάδα είναι, «ο δικός σου» απαντούσε «Άλφα θετικό». Και κάθε φορά που ζητούσες λίγη στήριξη μετά από στραπάτσο της ομάδας, σε έβαζε σε σκέψεις για το τι έκανε με τη μάνα σου όταν ερχόταν σπίτι σου να παίξετε, ρίχνοντας την μαμαδίστικη ατάκα: «Τι στενοχωριέσαι μωρέ. Αυτοί θα τα πάρουν τα εκατομμύριά τους».\nΚι όσο μεγαλώνατε, μεγάλωνε και το οπαδικό σας χάσμα.\nΟ καλός ο φίλος στη φυσούνα φαίνεται\nΚαι ύστερα ήρθαν τα φοιτητικά τα χρόνια. Τα χρόνια της γηπεδικής νιότης. Του αίματος, του κοινού σας αίματος, που έβραζε. Το δικό σου, στην εξέδρα, στις εκδρομές, ακόμα και στα μπάχαλα που φώναζες στους δικούς σου από μακριά «τρέξτε ρε θα χάσουμε το τρένο και είναι το τελευταίο των 12μιση».\nΤο δικό του πάλι; Στις πορείες για την αποποινικοποίηση της ινδικής κάνναβης, στους προεκλογικούς αγώνες τριών ατόμων από το Δίκτυο ενόψει φοιτητικών εκλογών, στα «ντου» για να πιάσει καλή θέση στην εξεταστική.\nΑχ, εξεταστική. Στα κάγκελα εκείνος. Τρία μαθήματα για πτυχίο έμειναν. Στα κάγκελα κι εσύ. Τρία λεπτά καθυστερήσεις έμειναν. Δίπλα στη φυσούνα, περιμένεις να τελειώσει, να περάσει από μπροστά η ομάδα ή ο αντίπαλος, για να πετάξεις τις φωνητικές σου χορδές μέσα στο γήπεδο, μαζί και κανά μπινελίκι, σαν μέτρο εκτόνωσης. Έτσι, για τα νεύρα σου, λίγο που δεν είχες διαβάσει ούτε τα μισά για το κωλομάθημα που έδινες ΤΡΙΤΗ ΦΟΡΑ την επομένη, λίγο γιατί της γερακίνας ο γιος δεν σφύριξε καλά όπως του ζητούσε ευγενικά η εξέδρα.\nΚαι χτυπούσε το τηλέφωνο. Και το σήκωνες παρά την αγωνία σου για το ματσάκι. Και σου έλεγε «ο δικός σου»: «Μαλάκα μου δεν έχω διαβάσει τίποτα έχω αγχωθεί γαμώτο, τι θα κάνω. Εν τω μεταξύ, δεν θα το πιστέψεις. Ποια πέτυχα; Τη Δάφνη από τα Αγγλικά, τη θυμάσαι; Μαλάκα μου. Μαλακααααα μουυυυ! Πώς μπαζόλεψε έτσ... Τουτ, τουτ τουτ.\nΟύτε τα φοιτητικά τα χρόνια δεν ήταν όπως έπρεπε να είναι. Καφέδες που θα έπρεπε να διαρκούν τουλάχιστον μια ώρα παραπάνω, τάβλι που δεν θα έπρεπε να έχει τόση σιγή, playstation που δεν θα έπρεπε να έχει μόνο Crash Bandicoot, Κυριακές που δεν θα έπρεπε να έχουν μόνο ποτάκια, σινεμαδάκια και γκομενάκια. Στα οποία γκομενάκια πια, έλεγε ότι ήταν «Εθνική Ελλάδος», συνεχίζοντας την προαγωγή προκάτ κουλτούρας, εκ πεποιθήσεως πλέον, αφού «τι να υποστηρίξω μωρέ, όλα στημένα είναι».\nΤι σου ζήτησα στον στρατό; Λίγο στριμάρισμα διάολε!\nΚαι έπειτα ήρθε ο στρατός. Σιχαμένο στο τετράγωνο το Γερμανικό. Και για το 2-4, αλλά και γιατί σου θύμιζε τότε που του ζητούσατε να κάτσει τέρμα, το μόνο που σας έλειπε για ένα τίμιο γερμανικό στα τσιμέντα. Κι εκείνος δεν ήθελε να ιδρώσει γιατί μετά είχε να πάει σε lan party με Call of Duty.\nΚαι να βαράς τα μεταμεσονύκτια σκοπέτα και τι του ζήτησες ο άνθρωπος; Δεν του 'πες κάτσε τέρμα. Να μπει λίγο στο stream να σου πει πόσο είναι το Παναθηναϊκός-Ολυμπιακός του ζήτησες. Λίγο στριμάρισμα ζήτησες ο καψερός. Δεν γίνεται να λέτε τα νέα σας στο τηλέφωνο κι όταν του λες για δες λίγο τηλεόραση πώς πάει η ομάδα να σου απαντά: «Δεν παίζει τώρα, τσακώνεται Σουφλιάς με Κανέλλη στον Πρετεντέρη, έχει ανάψει η κουβέντα».\nΔεν γίνεται σε Euro 2004, μετά από ΤΕΛΙΚΟ της Εθνικής, ΤΗΝ ΟΠΟΙΑ ΥΠΟΤΙΘΕΤΑΙ ΥΠΟΣΤΗΡΙΖΕΙ, να τον παίρνεις από το ΚΑΨΙΜΙ, να του φωνάζεις «ΝΑΙ ΜΩΡΗ ΕΛΛΑΔΑΡΑΑΑΑΑ» και να σου απαντά: «Τι έγινε ρε; Τις παίξατε στα Ίμια;».\nΚαι τώρα έρχεται Μουντιάλ...\nΣεντόνι μαζί ποτέ δεν κουνήσατε. Ταξίδι για Final 4 ποτέ δεν κάνατε. Η μοναδική Κυριακή που γιορτάσατε παρέα ήταν η Κυριακή του Πάσχα. Η μοναδική μπάλα που παίξατε ήταν κάτι χυλόπιτες αυτογκόλ Κάριους. Ό,τι πιο κοντινό σε «1 vs 1» ήταν κάτι σουτάκια στις κινούμενες μπασκέτες του Allou Fun Park. Και το μοναδικό γήπεδο που επισκεφτήκατε παρέα ήταν το ανοιχτό OAKA για τους AC/DC. Σήμερα, το μοναδικό του σχόλιο για το Παναθηναϊκός-Ολυμπιακός θα είναι μην έχει καμιά κίνηση στην Κηφισίας και του χαλάσει τον απογευματινό καφέ.\nΚι όταν αρχίσει το Μουντιάλ; Εκεί τι κάνεις; Τι θα του λες τα βράδια που θα μαζεύεστε καθημερινά το υπόλοιπο παρεόνι στο μπαλκόνι σου, θα ψήνετε, θα πίνετε μπύρες και θα βλέπετε μπάλα 24/7; Τι να τον κάνεις εκεί; Στη γωνίτσα του; Να σας τρώει τα φαγητά;\nΚοίταξέ τον στα μάτια και ρώτα τον: «Τώρα; Τώρα τι ομάδα είσαι, μού λές; Πρόσεξε τι θα πεις θα σε κλείσω».\n(Άστον να μιλήσει Τάκη)\n-Λέγε ρε, ποιον θα υποστηρίξεις στο Μουντιάλ; Λέγε...\nΘΕΛΕΙ ΣΚΟΤΩΜΑ: Ο Κολλητός που λέει «πάμε για ένα ποτό» και πίνει ENA ΠΟΤΟ\nΑυτούς τους φίλους θέλουμε, Κύριοι;\nΘΕΛΕΙ ΣΚΟΤΩΜΑ #2: Ο Κολλητός σου που δεν τρώει ΠΟΤΕ μετά το ποτό\nΑνάμεσα στην παρέα που χλαπακιάζει στο σουβλατζίδικο αμέσως μετά την κραιπάλη, στέκεται και η μιζέρια η προσωποποιημένη...


Μερική κύρωση του Δασικού Χάρτη π.ε. Αρκαδίας – dasarxeio.com\nΑρχική σελίδα › Δασική Υπηρεσία › Μερική κύρωση του Δασικού Χάρτη π.ε. Αρκαδίας\n‹ Από πότε ζούμε με τους σκύλους;\nΑγρο-οικολογία: ουτοπία ή ανάγκη; ›\nTags: Αρκαδία, Διεύθυνση Δασών Αρκαδίας, Μερική κύρωση, Μερική κύρωση δασικών χαρτών


𝑨𝒗𝒐𝒄𝒂𝒅𝒐 & 𝑩𝒍𝒂𝒄𝒌 𝑩𝒆𝒂𝒏 🝑 ΥΛΙΚΑ (Μερίδες 4): • 3-4 μικρά αβοκάντο…. - BAKEBI : Συνταγή κοτόπουλου & Ξεκινήστε το Μαγείρεμα | bakebi.com\nHome/Συνταγές μαγειρέματος/𝑨𝒗𝒐𝒄𝒂𝒅𝒐 & 𝑩𝒍𝒂𝒄𝒌 𝑩𝒆𝒂𝒏 🝑 ΥΛΙΚΑ (Μερίδες 4): • 3-4 μικρά αβοκάντο….\n𝑨𝒗𝒐𝒄𝒂𝒅𝒐 & 𝑩𝒍𝒂𝒄𝒌 𝑩𝒆𝒂𝒏 🝑 . ΥΛΙΚΑ (Μερίδες 4): • 3-4 μικρά αβοκάντο. • 1 αγγούρι. • 1 κουτί μαύρα φασόλια. • 1 καυτερή πιπεριά. • 1 σκελίδα σκόρδο. • Μαύρες ελιές. • Φρέσκος κόλιανδρος. • Χυμός λάιμ. • Αλάτι & ελαιόλαδο.


ΞΕΝΟΔΟΧΕΊΟ ΜΑΚΕΔΝΌΣ ΞΕΝΟΔΟΧΕΊΟ ΝΙΚΊΤΗ - Νικίτη, Ελλάδα\nΞενοδοχείο Μακεδνός Νικίτη\nΑκτή Κοβιού, Σιθωνία, Νικήτη, Ελλάδα\nΞενοδοχείο Μακεδνός 2*\nΤο Hotel Makednos είναι καλή επιλογή για διαμονή στη Νικήτη.\nΤο ξενοδοχείο βρίσκεται σε παραλία της Νικήτης, κοντά σε Άγιος Ιωάννης. Οι επισκέπτες θα φθάσουν Γερακινή σε 20 λεπτά οδικώς.\nΤο Hotel Makednos διαθέτει ανεξάρτητη ρύθμιση κλιματισμού, θυρίδα ασφαλείας για λάπτοπ, κλιματισμό, μπαλκόνι και ψυγείο σε όλα τα δωμάτια. Πολλά δωμάτια προσφέρουν θέα σε Toroneos Κόλπος. Τα δωμάτια διαθέτουν ιδιωτικά μπάνια με ντους, σεσουάρ και μεγάλες πετσέτες μπάνιου.\nΟι επισκέπτες μπορούν να απολαμβάνουν πρωϊνό στην τραπεζαρία κάθε πρωϊ. Το εστιατόριο σερβίρει πιάτα μεσογειακής κουζίνας. Οι επισκέπτες καλωσορίζονται στο Poolside μπαρ για να χαλαρώσουν μ' ένα ποτό.\nΞενοδοχείο Μακεδνός, Ελλάδα\nTheophili Guest House Zefiria


Βασίλης Δανέλλης: «Άνθρωπος στο τρένο»\nΟ Βασίλης Δανέλλης (Αθήνα, 1982), που τα τελευταία χρόνια ζει στην Κωνσταντινούπολη, δημοσιογράφος το επάγγελμα και συγγραφέας αστυνομικών ιστοριών (έχει γράψει διηγήματα και δύο μυθιστορήματα), στο καινούργιο του μυθιστόρημα Άνθρωπος στο τρένο ξαφνιάζει ευχάριστα τον αναγνώστη. Χρησιμοποιώντας δημιουργικά τη θητεία του στη δημοσιογραφία και την αστυνομική λογοτεχνία, αξιοποιώντας τα διαβάσματά του με αριστοτεχνικό τρόπο, έχει γράψει μια πρωτότυπη ιστορία που δεν είναι ούτε ρεπορτάζ ούτε αστυνομικό ανάγνωσμα. Το τι ακριβώς είναι τούτο το μικρό μυθιστόρημα δεν μπορεί να απαντηθεί με λίγες λέξεις. Πιο πολύ ταιριάζει με θεατρικό έργο που έχει ένα μοναδικό σκηνικό: την αποβάθρα ενός σιδηροδρομικού σταθμού. Αν θέλαμε οπωσδήποτε να το χαρακτηρίσουμε, θα το λέγαμε φιλοσοφικό μυθιστόρημα, καθώς θέτει ποικίλα ερωτήματα και δίνει απαντήσεις σε καίρια ζητήματα, όπως η ζωή, ο θάνατος, ο έρωτας, η φιλία, που κατά κάποιο τρόπο απηχούν τις απόψεις του συγγραφέα.\n«Η λογοτεχνία δεν περιέχει απαντήσεις, μόνο ερωτήματα», αποφαίνεται ο Βασίλης Δανέλλης δια στόματος του ήρωά του. Και συνεχίζει: «Ένα καλό ανάγνωσμα είναι πολύ σημαντικό», είναι όπως ένα ποτήρι κρασί, ένας ανοιξιάτικος περίπατος, μια σκέψη, ένα χάδι, ένα φιλί, επομένως δεν χρειάζονται δομές, δράσεις και πλοκές για να αρέσει στον αναγνώστη.\nΤο βιβλίο (είναι αφιερωμένο στη μνήμη του Ανταίου Χρυσοστομίδη που χάθηκε άδοξα τον Αύγουστο του 2015) αρχίζει με μια σκηνή στον σταθμό: ο αφηγητής, που τυγχάνει δημοσιογράφος, περιγράφει τη μεταφορά σε ασθενοφόρο ενός άντρα που έχει το πρόσωπο καλυμμένο με μάσκα οξυγόνου. Ένας δεύτερος άντρας, άγνωστο υπό ποια ιδιότητα, ήταν μαζί με τον πρώτο. Ο άντρας έπεσε στις ράγες και σκοτώθηκε, καθώς η αμαξοστοιχία βρισκόταν σε κίνηση, κι ο άλλος σωριάστηκε στην αποβάθρα και πέθανε αργότερα. Ο δημοσιογράφος/ αφηγητής θέλει να κάνει ρεπορτάζ. Συγκλονισμένος από το παράξενο συμβάν, που εκτυλίχθηκε σχεδόν μπροστά του, ζητάει πληροφορίες από πέντε αυτόπτες μάρτυρες. Έναν που διαβάζει εφημερίδα, τον μηχανοδηγό, μια γυναίκα με όμορφα μάτια και ένα νεαρό ζευγάρι. Ωστόσο, μπερδεύεται διότι κανείς από τους πέντε δεν λέει τα ίδια πράγματα: αντιφάσκουν μεταξύ τους ακόμα και σε βασικές λεπτομέρειες όπως η ηλικία, το χρώμα των μαλλιών του νεκρού ή το αν φορούσε γυαλιά ή όχι. Το χειρότερο: δεν συμφωνούν στο αν πρόκειται για αυτοκτονία, ατύχημα ή φόνο.\nΟ δημοσιογράφος/ αφηγητής προβληματίζεται για το τι πρέπει να γράψει, αντιλαμβάνεται πως ο καθένας είδε τη σκηνή της πτώσης στις ράγες από τη δική του οπτική γωνία, διότι «τα πάντα είναι ζήτημα οπτικής γωνίας», ένα αξίωμα που διατρέχει ολόκληρο το μυθιστόρημα. Ειδικά, τον απασχολεί η σχέση του πρώτου άντρα με τον δεύτερο. Ήταν φίλοι; Ήταν άγνωστοι; Κυνηγούσε ο ένας τον άλλο; Είχαν διαφορές που αποφάσισαν να λύσουν στην αποβάθρα; Κι αν επρόκειτο για φόνο, ποιο ήταν το κίνητρο; Γίνονται φόνοι, διαβάζουμε, για ασήμαντες αιτίες, για ένα κομμάτι γης, από ζήλια, από φθόνο, από βαρεμάρα, και ασφαλώς από εκδίκηση, από διάθεση τιμωρίας, από βρασμό ψυχής. Τι απ’ όλα ισχύει στη συγκεκριμένη περίπτωση; Ο δημοσιογράφος/ αφηγητής επιχειρεί να παίξει τον ρόλο του ιδιωτικού ντετέκτιβ των αστυνομικών μυθιστορημάτων, αλλά αποτυγχάνει, καθώς οι διαφορετικές εκδοχές τον δυσκολεύουν. Διαισθάνεται πως κάτι σημαντικό συνέβη στο σταθμό, αλλά δεν μπορεί να πει τι ακριβώς, αφού οι πληροφορίες που έχει συλλέξει είναι ελλιπείς.\nΑνίκανος ο ήρωας να βγάλει ένα τεκμηριωμένο συμπέρασμα για το τι συνέβη, αποφασίζει να γράψει ένα βιβλίο που μπορεί να είναι μυθιστόρημα. Τον γοητεύει η ιδέα, αφού κάθε μάρτυρας έχει καταθέσει τη δική του αλήθεια που δεν επηρεάζεται από κανένα προσωπικό συμφέρον και κάθε αλήθεια αποτελεί και μια πραγματικότητα, το ίδιο αληθινή. Σκέφτεται, όμως, τη δομή ενός μυθιστορήματός του: πώς πρέπει να γράφεται ένα μυθιστόρημα για να κρατάει μέχρι το τέλος το ενδιαφέρον του αναγνώστη; Πιστεύει πάντως πως το βιβλίο του δεν θα έχει δράση ούτε πλοκή. Άρα γιατί να το γράψει; Αυτή η ερώτηση πλανάται και πάνω στο μυθιστόρημα Άνθρωπος στο τρένο. «Η λογοτεχνία δεν περιέχει απαντήσεις, μόνο ερωτήματα», αποφαίνεται ο Βασίλης Δανέλλης δια στόματος του ήρωά του. Και συνεχίζει: «Ένα καλό ανάγνωσμα είναι πολύ σημαντικό», είναι όπως ένα ποτήρι κρασί, ένας ανοιξιάτικος περίπατος, μια σκέψη, ένα χάδι, ένα φιλί, επομένως δεν χρειάζονται δομές, δράσεις και πλοκές για να αρέσει στον αναγνώστη. Η γοητεία του παρόντος αναγνώσματος συνδέεται με άλλα στοιχεία της γραφής εκ των οποίων το σπουδαιότερο είναι το ύφος. Πράγματι, είναι καλό και ωφέλιμο, τέρπει και προβληματίζει, έστω κι αν δεν έχει δράση και πλοκή.


Καιρός: Κακοκαιρία την Τρίτη 15/6 - Σε ποιες περιοχές θα υπάρξουν έντονα φαινόμενα | Flash.gr\nFlash.gr / Περιβάλλον / Καιρός: Κακοκαιρία την Τρίτη 15/6 – Σε ποιες περιοχές θα υπάρξουν έντονα φαινόμενα\nΚαιρός: Τι καιρό θα κάνει την Τρίτη 15/6.\nΕΠΙΜΕΛΕΙΑ Γιώργος Δημητρόπουλος 14.06.2021 | 21:19 UPDATE: 23:51\nΚαιρός, βροχές και καταγίδες\nΓια την Τρίτη 15/6 τα φαινόμενα πιθανώς να είναι πρόσκαιρα ισχυρά στο Βόρειο Αιγαίο, την Ανατολική Στερεά, την Εύβοια και την Πελοπόννησο. Βελτίωση του καιρού αναμένεται από αργά το απόγευμα. Οι άνεμοι θα πνέουν από βόρειες διευθύνσεις 3 με 5 και στο βόρειο Ιόνιο το απόγευμα τοπικά 6 μποφόρ.\nΚαιρός: Λίγες νεφώσεις, παροδικά αυξημένες, με τοπικές βροχές και κυρίως στην κεντρική και ανατολική Μακεδονία, καθώς και τη Θράκη, και σποραδικές καταιγίδες. Από τις απογευματινές ώρες και από τα δυτικά σταδιακά ο καιρός θα βελτιωθεί.\nΆνεμοι: Βόρειοι-βορειοδυτικοί 3 με 5 μποφόρ και πρόσκαιρα το μεσημέρι στα ανατολικά δυτικοί-νοτιοδυτικοί έως 4 μποφόρ.\nΑνεμοι: Βόρειοι-βορειοδυτικοί 3 με 5 και στο βόρειο Ιόνιο το απόγευμα έως 6 μποφόρ.\nΚαιρός: Νεφώσεις με τοπικές βροχές και σποραδικές καταιγίδες, πιθανώς πρόσκαιρα ισχυρές στις Σποράδες, την Εύβοια, την ανατολική Στερεά και την Πελοπόννησο. Σταδιακή βελτίωση αναμένεται από τις απογευματινές ώρες.\nΚαιρός: Στα βόρεια νεφώσεις με τοπικές βροχές και σποραδικές καταιγίδες, πιθανώς πρόσκαιρα ισχυρές, με εξασθένηση από το απόγευμα. Στα νότια λίγες νεφώσεις παροδικά αυξημένες, με τοπικές βροχές από το βράδυ.\nΚαιρός: Λίγες νεφώσεις παροδικά αυξημένες, με πιθανότητα τοπικών όμβρων στα γύρω ορεινά τις μεσημβρινές ώρες.


Πολιτισμός & Βαρβαρότητα (φ.286) | Δρόμος της Αριστεράς\nΑρχική πολιτισμός Πολιτισμός & Βαρβαρότητα (φ.286)\nΠολιτισμός & Βαρβαρότητα (φ.286)\nΕίχα την τύχη να βρεθώ πριν από λίγες μέρες στη Σύρο, όπου παρακολούθησα ένα εργαστήρι δημιουργικής γραφής. Διοργανωτής η Αναπτυξιακή Εταιρία Κυκλάδων – μέλος του Δικτύου Νήσων Περίπλους που αποτελείται από 11 Αναπτυξιακές Εταιρίες οι οποίες δραστηριοποιούνται στις νησιωτικές περιφέρειες της Ελλάδας.\nΣυνολικά τα εργαστήρια ήταν τρία και περιελάμβαναν παραμύθι, διήγημα, ποίηση, στο πλαίσιο του έργου Ο Πολιτισμός ως εργαλείο ανάπτυξης της νησιωτικής Ελλάδας.\nΜε αφορμή αυτή την πραγματικά δημιουργική δράση μαζεύτηκαν άνθρωποι από πολλά νησιά της χώρας. Κρήτη, Δωδεκάνησα, Κυκλάδες, Ιόνιο, Βόρειο Αιγαίο… Παντού υπάρχουν πυρήνες ανθρώπων που δεν βολεύονται στα καθιερωμένα, που θέλουν και είναι έτοιμοι να προσφέρουν το κάτι παραπάνω.\nΕμπνευσμένοι εκπαιδευτικοί που πνίγονται από τις συνθήκες της δουλειάς τους. Που λειτουργούν, στην ουσία, αβοήθητοι με το μεράκι και το ένστικτό τους. Νέοι άνθρωποι γεμάτοι ιδέες και δημιουργικότητα που συχνά είναι έτοιμοι να φύγουν για «έξω». Η μητριά πατρίδα τους διώχνει με κάθε τρόπο.\nΗ συνάντηση της Σύρου μας έδειξε πως υπάρχουν παράθυρα, χαραμάδες, απ’ όπου μπορεί σιγά-σιγά να μπει το φως. Οι δημιουργικές δυνάμεις του τόπου να πάρουν αυτές τα ηνία.\nΣτη Σύρο λειτουργούν πάνω από δέκα θεατρικές ομάδες. Άλλοι άνθρωποι προσφέρουν τις ιδέες τους στη Δημοτική Βιβλιοθήκη (για τη σημαντική αυτή βιβλιοθήκη θα βρεθούν ποτέ κονδύλια για ψηφιοποίηση του εκπληκτικού υλικού της;). Άλλοι δίνουν τις συλλογές και τα έργα τους για την αισθητική απόλαυση του κόσμου. Δεν είναι όλα θέμα χρημάτων βεβαίως, όμως, όλοι κάπως πρέπει να ζήσουμε.\nΝα ενωθούμε. Να ανοίξουμε δρόμους… Δεν ξέρετε πόσο μαγικό είναι να μιλάς με όλα τα νησιά της χώρας γύρω από ένα τραπέζι και να νιώθεις ότι σε φιλοξενούν με την καρδιά τους. Ένιωσα πλούσιος κι ας μην έχω να πληρώσω τον… ΕΝΦΙΑ!\nΟι μύθοι ανταμώσανε με νότες και σκιές!\nΑυτό το Σάββατο το βράδυ μια μαγική βραδιά περιμένει όσους ανηφορίσουν στο Χαλάνδρι. Αφήγηση, μουσική και Θέατρο Σκιών μας υπόσχονται μια ξεχωριστή γνωριμία με τα Κρητικά Παραμύθια.\nΗ Μαρία Κλίνη στην αφήγηση και στον σχεδιασμό, ο Νίκος Βενετάκης στο λαούτο και ο Τάσος Ανδριώτης στο Θέατρο Σκιών είναι οι συντελεστές της παράστασης που θα δούμε στο Κέντρο Νεότητας του Δήμου Χαλανδρίου, στις 7μ.μ. και μας υπόσχεται ένα όμορφο ταξίδι στον μύθο.\nΗ Μαρία Κλίνη, Χανιώτισσα και πολυπράγμων συγγραφέας έχει δημιουργήσει στο Χαλάνδρι το Παραμυθοχωριό και μέχρι τώρα μας έχει χαρίσει πολλές-πολλές όμορφες εκπλήξεις για μικρούς και μεγάλους.\nΠληροφορίες: Κέντρο Νεότητας Δήμου Χαλανδρίου, Δαναΐδων & Αντιγόνης. Για περισσότερα στο τηλέφωνο 211-4006902.\nΜετά τη Σύρο και τη Κρήτη, ένα ακριτικό νησί έχει τη σειρά του στη σημερινή στήλη. Ο λόγος για το Καστελλόριζο που ατυχώς -ελέω Γιωργάκη- συνδέθηκε με μια μαύρη σελίδα της σύγχρονης Ιστορίας μας, με τη χώρα να πέφτει στα νύχια του ΔΝΤ.\nΣε πείσμα όλων αυτών, άνθρωποι που αγαπούν την Ιστορία και τον τόπο μας καλούν την Κυριακή, 15 Νοεμβρίου, στις 7.30μ.μ. στο Πολεμικό Μουσείο, για την επίσημη προβολή του ντοκιμαντέρ Στην άκρη του Αιγαίου-Καστελλόριζο, που υλοποιήθηκε από το Ελληνικό Ίδρυμα Ιστορικών Μελετών σε συμπαραγωγή με τον ΟΤΕ ΤV και την ΕΡΤ.\nΗ σκηνοθεσία είναι της Ειρήνης Σαρίογλου και του Άγγελου Κοβότσου.\nΑφήγηση: Νένα Μεντή & Γιώργος Κέντρος. Μουσική: Ανδρέας Κατσιγιάννης. Στίχοι: Ελένη Φωτάκη. Τραγούδι: Γιώργος Νταλάρας. Εικαστική Επιμέλεια: Παύλος Χαμπίδης.\nΚυριακή, 15 Νοεμβρίου 2015 – ώρα 19.30, Πολεμικό Μουσείο / Ριζάρη 2, Αθήνα.\nΠολιτισμός & Βαρβαρότητα (φ.364)\nΠολιτισμός & βαρβαρότητα τ.142


Τουρκία: Ήταν ο «εγκέφαλος» της επίθεσης τζιχαντιστών στη φυλακή της Συρίας; | OnAlert\nΗ Τουρκία κατηγορείται ότι ήταν ο «εγκέφαλος» πίσω από την επίθεση σε μεγάλη φυλακή στη βόρεια Συρία από το Ισλαμικό Κράτος, την περασμένη εβδομάδα. Η επίθεση είχε «ένα ευρύτερο σκοπό» από την απλή απελευθέρωση των φυλακισμένων τζιχαντιστών, ανέφερε την Τρίτη ο ειδησεογραφικός ιστότοπος The Morning Star, επικαλούμενος Κούρδους αξιωματούχους της Συρίας.\n«Το τουρκικό κράτος προσπαθεί να αναστήσει το ISIS σε μια προσπάθεια να καταστρέψει την ασφάλεια και όσα έχουν επιτευχθεί στην περιοχή», είπαν πηγές της Αυτόνομης Διοίκησης της Βορειοανατολικής Συρίας (AANES), λέγοντας ότι είχαν στην κατοχή τους αποδεικτικά στοιχεία.\nΤην Πέμπτη, η τζιχαντιστική οργάνωση Ισλαμικό Κράτος εξαπέλυσε επίθεση σε φυλακή που ελέγχεται από τις κουρδικές δυνάμεις στην αλ-Χασάκα, στη βορειοανατολική Συρία, όπου κρατούνται τουλάχιστον 3.500 μέλη της οργάνωσης, συμπεριλαμβανομένων ορισμένων από τους αρχηγούς της, απελευθερώνοντας αδιευκρίνιστο αριθμό τζιχαντιστών, ανακοίνωσε το Συριακό Παρατηρητήριο Ανθρωπίνων Δικαιωμάτων.\nΟι τζιχαντιστές «στηρίζονται» οικονομικά στην Τουρκία\nΟ αριθμός των νεκρών από την έναρξη της σύγκρουσης στην περιοχή της φυλακής έφτασε τους 172, 119 από τους οποίους ήταν μαχητές του ISIS. Επτά άμαχοι και 46 μέλη των δυνάμεων ασφαλείας, συμπεριλαμβανομένων δεσμοφυλάκων, έχουν επίσης σκοτωθεί, ανέφερε η συριακή ΜΚΟ την Τρίτη. Οι στρατιωτικές δυνάμεις και οι δυνάμεις ασφαλείας συνεχίζουν να αναζητούν αιχμαλώτους του ISIS που δραπέτευσαν.\nΕνώ η Τουρκία έχει δεσμευθεί και δηλώνει πως έχει κάνει περισσότερα από οποιαδήποτε άλλη χώρα για να αντιμετωπίσει το Ισλαμικό Κράτος, ορισμένοι αναλυτές διαφωνούν. Πολλοί νεοσύλλεκτοι του ISIS από την Ευρώπη και την Αφρική χρησιμοποίησαν τα νότια σύνορα της Τουρκίας για να ενταχθούν στην οργάνωση στη Συρία.\nΤο Ισλαμικό Κράτος συνεχίζει να βασίζεται σε «υλικοτεχνικούς πόρους» εντός της Τουρκίας για τα οικονομικά του, ανέφερε το αμερικανικό υπουργείο Οικονομικών σε έκθεσή του τον Ιανουάριο. Τον Απρίλιο, η Τουρκία χορήγησε υπηκοότητα σε οκτώ μέλη του Ισλαμικού Κράτους (ISIS), των οποίων τα περιουσιακά στοιχεία είχαν κατασχεθεί λόγω τρομοκρατικών ενεργειών, σύμφωνα με τον ειδησεογραφικό ιστότοπο Ankara Gazetecisi.\nTags: ISISΙΣΛΑΜΙΚΟ ΚΡΑΤΟΣΣΥΡΙΑΤΖΙΧΑΝΤΙΣΤΕΣΤΟΥΡΚΙΑ


Η θρυλική Ferrari 308 GTS επιστρέφει! - RatPack.gr\nAUTO/MOTO | 23/01/2017\nΠρος το τέλος του 2016, η Ferrari παρουσίασε τη νέα J50 η οποία θα βγει μόλις σε 10 κομμάτια, αποκλειστικά για οδηγούς/συλλέκτες. Με απλά λόγια, ένα αμάξι-θρύλος της γνωστής αυτοκινητοβιομηχανίας επιστρέφει στο προσκήνιο μετά από 28 ολόκληρα χρόνια νάρκης.\nΠρόκειται για την υπέρτατη, τη χλιδάτη και αλήτικη ταυτόχρονα σπορ Ferrari του 1975, την 308 GTS, η οποία ουσιαστικά έκανε τον Tom Selleck - ναι η Ferrari έφταιγε και όχι το μουστάκι - μια από τις πιο γνώριμες φιγούρες των 90's καθώς αποτέλεσε το alter ego του στη σειρά «Magnum, P.I.» στις αρχές του 80'. Ήταν τόσο μεγάλη η επίδραση του αμαξιού στη σειρά, που πλέον έμεινε στην ιστορία με όνομα «Magnum P.I. Ferrari 308 GTS».\nΤο ιστορικό αυτό αμάξι μάλιστα θα είναι το hot brand σε δημοπρασία και είναι βέβαιο ότι δεν θα είναι λίγοι οι έχοντες που θα τρέξουν να την αρπάξουν. Σε εξαιρετική κατάσταση και με μόλις 36 χιλιάδες μίλια στο κοντέρ, είναι ένα αυτοκίνητο που δεν αξίζει να στολίζει απλώς το γκαράζ σου, αλλά επιβάλλεται να δαμάζεις μαζί του την άσφαλτο.\nΠαρά το γεγονός ότι η παραγωγή του διήρκεσε πολύ λίγο (1982-85), είναι ένα κομμάτι που σίγουρα δεν θα περάσει απαρατήρητο, με τον κινητήρα του Tipo F105 AB V8 2.9 λίτρων (240 ίππων) να αποτελεί πρόκληση για όποιον τελικά το αποκτήσει.\nΠρος τον τυχερό που θα γίνει ο νέος Magnum της σύγχρονης εποχής: ΜΗΝ αφήσεις μουστάκι.\nΜια βαθιά υπόκλιση στη θρυλική Ferrari 308 GTS


Η αναβάθμιση της φτώχειας | Δρόμος Ανοιχτός - Πρωτοβουλία για την συγκρότηση πατριωτικού - δημοκρατικού μετώπου\nΤι ακριβώς αναβάθμισαν οι οίκοι; Την φτώχεια μας προφανώς. Διότι, οι παράμετροι που καθορίζουν αυτές τις αξιολογήσεις σχετίζονται κυρίως με την πιστοληπτική ικανότητα της χώρας, με τη δυνατότητά της δηλαδή να δανείζεται και να μην χρεωκοπεί. Εφόσον η κυβέρνηση έκλεισε την αξιολόγηση, προφανώς οι διεθνείς οίκοι θα την αναβαθμίσουν. Και λοιπόν; Τι έχει να κάνει αυτό με το επίπεδο των εισοδημάτων, τους φόρους και κυρίως με την προοπτική τους;


Πώς να καταστρέψετε αποτελεσματικά το παιδί σας! | Το Ρωμαίικο\nΤο Ρωμαίικο > Παιδεία > Πώς να καταστρέψετε αποτελεσματικά το παιδί σας!\n*Από μικρό να μην του αρνείστε τίποτα. Δίνετέ του ό,τι επιθυμεί, ό,τι ζητάει, ιδίως όταν πεισματώνει και κλαίει. Έτσι θα μεγαλώσει και θα πιστεύει πως οι άλλοι του οφείλουν τα πάντα, πως έχει μόνο δικαιώματα.\n*Μην του λέτε ποτέ: «Αυτό είναι κακό!». Έτσι λένε μόνο τα παλιά μυαλά. Όταν αργότερα συναντήσει στη ζωή του δυσκολίες και θα υποστεί το κακό, τότε θα έχει την βεβαιότητα πως η κοινωνία είναι που το αδικεί.\n*Μαζεύετε εσείς ό,τι παρατάει εδώ κι εκεί -βιβλία, ρούχα, παπούτσια… Μην του πείτε ποτέ: «Μάζεψέ τα, βάλ’ τα στη θέση τους». Έτσι θα πιστέψει πως η μάνα είναι δούλα του, και πως για όλα είναι υπεύθυνοι πάντα οι άλλοι.\n*Αφήστε το να βλέπει τα πάντα (προπαντός στην τηλεόραση) και να διαβάζει τα πάντα, χωρίς ποτέ να το καθοδηγείτε. Το παιδί σας είναι ατσίδα και ξέρει να διακρίνει! Η μόρφωσή του θα γίνει έτσι πολύ πλατειά!\n*Μην του δίνετε καμιά πνευματική αγωγή. Να κοροϊδεύετε μπροστά του την πίστη, την Εκκλησία, τους παπάδες κι εκείνους που τους ακολουθούν. Όταν το παιδί μεγαλώσει, «θα διαλέξει από μόνο του».\n*Δίνετέ του μπόλικο χαρτζιλίκι για να μη νιώθει κατώτερο από τους άλλους και «να μη στερηθεί ό,τι στερηθήκατε εσείς». Όταν μεγαλώσει, θα είναι βέβαιο πως την αξία στον άνθρωπο τη δίνει το χρήμα, αδιάφορο πώς αποκτήθηκε.\n*Μην του λέτε ποτέ: «Κάνε αυτό» ή «Μην κάνεις εκείνο», γιατί έτσι το καταπιέζετε, δεν σέβεστε την ελευθερία του και την προσωπικότητά του. Μπορεί μάλιστα να του δημιουργήσετε… ψυχικά τραύματα! Όταν μεγαλώσει, θα νομίζει πως η ζωή είναι μόνο να διατάζεις, ποτέ ν’ ακούς.\n*Να τσακώνεστε, να βρίζεστε, να προσβάλλετε ο ένας τον άλλον μπροστά του χωρίς ντροπή. (Μην ανησυχείτε, έτσι δεν θα του δημιουργήσετε ψυχικά τραύματα!). Αργότερα, όταν παντρευτεί, θα του φαίνεται φυσικό να κάνει τα ίδια.\n*Όταν αρχίσει να μπλέκεται στα δίκτυα του ερωτισμού και της φιληδονίας, εσείς κλείστε τα μάτια σας. Μην του μιλήσετε , μην το συμβουλέψετε. Αφήστε το να βγάλει τα μάτια του, αφού «αυτό είναι φυσιολογικό».\n*Να παίρνετε πάντα το μέρος του μπροστά στους δασκάλους και τους γείτονες. Μην πιστεύετε ποτέ ότι «το αγγελούδι σας» μπορεί να κάνει αναποδιές και ατιμίες. Βρίστε εκείνους που φιλικά και καλοπροαίρετα σας αναφέρουν κάτι σχετικό. Είναι συκοφάντες και ζηλιάρηδες.\n*Όταν θα πάτε στο αστυνομικό τμήμα, όπου το μάζεψαν γιατί έκλεψε ή γιατί πήρε ναρκωτικά, φωνάξτε δυνατά μπροστά σε όλους ότι είναι ένα παλιόπαιδο, ένας αλήτης, ότι θυσιαστήκατε για το καλό του αλλά δεν μπορέσατε ποτέ να το συμμαζέψετε. Έτσι εσείς θα βγείτε καθαροί.\nπροηγούμενοΑγροτουρισμός: το όραμα που ψάχνουμε / Του Άνθιμου Σ. Τορτοκά*\nεπόμενοΠώς να μιλάμε στα παιδιά μας για τους δαίμονες, την κόλαση και τον θάνατο*


VM designblogg: Διαμέρισμα στην Πράγα\nΈνα διαμέρισμα στην Πράγα για τους λάτρεις του λευκού! Λευκοί τοίχοι, δάπεδα κι έπιπλα κυριαρχούν στο καθιστικό με το μαύρο να τονίζει λεπτομέρειες. Εκτυφλωτικό φως λούζει το διαμέρισμα και αντανακλάται σε όλες τις επιφάνειες....μισό λεπτό να βάλω τα γυαλιά ηλίου!\nΜου αρέσουν κάποια vintage στοιχεία όπως οι βαλίτσες, η απίστευτη μαντεμένια σόμπα και το εκπληκτικό μπεμπέ καροτσάκι!\nΣτο διάδρομο τα σκούρα παίρνουν τα πάνω τους. Λατρεμένη ασπρόμαυρη σκακιέρα (all time classic) στο δάπεδο και γκρι boiserie στους τοίχους (μπορείτε να τη φτιάξετε μόνοι σας οικονομικά καρφώνοντας πηχάκια).\nΣτην κουζίνα η παρουσία του ξύλου στον πάγκο και στο έπιπλο, ομορφαίνει το χώρο και δίνει ζεστασιά.\nΗ απόλυτη ασπρομαυρίλα σπάει στην κρεβατοκάμαρα με το μπλε-μωβ να πλημμυρίζει τους τοίχους δημιουργώντας μια ωραία χαλαρή και ρομαντική ατμόσφαιρα.\nΕτικέτες διακόσμηση, κουζίνα, κρεβατοκάμαρα, συνδυασμοί χρωμάτων, χρώμα\nFeel What's Real 11 Νοεμβρίου 2011 - 11:06 μ.μ.\nΠόσο απίστευτη διακόσμηση.Το λευκό τα κάνει όλα πιο μοντέρνα και χαρούμενα!!! :)